நார்த் இந்தியாவுக்கு போய் ஹிந்தி திரைப்படங்களில் நடித்து பெயரெடுத்தாலும் , தமிழை ஒரு நாளும் மறக்க மாட்டேன் என்றும் , நான் ஒரு தமிழச்சி என்றும் நடிகை ஸ்ரீதேவி குறிப்பிட்டது நெஞ்சை நெகிழ வைத்துள்ளது . விருதுநகர் மாவட்டம் சிவகாசியை அடுத்த மீனம்பட்டியில் பிறந்த நடிகை ஸ்ரீதேவி , தனது 4 வயதில் தமிழ் திரைப்படங்களில் நடிக்கத் தொடங்கினார் . மூன்றுமுடிச்சு திரைப்படத்தில் முதன் முதலாக அவர் கதாநாயகியாக நடித்தார் . கமல் , ரஜினி உள்ளிட்ட நடிகர்களுடன் நடித்த ஸ்ரீதேவி பின்னர் தெலுங்கு படங்களிலும் தோற்றமளித்தார் . அவரது கலைப்பயணத்தின் உச்சகட்டமாக ஹிந்தி திரையுலகிலும் நுழைந்தார் . அங்கு அவர் நடித்த படங்கள் பிளாக் பஸ்டர் ஹிட் ஆனதால் லேடி சூப்பர் ஸ்டார் என அழைக்கப்பட்டார் . பாலிவுட் தயாரிப்பாளரான போனி கபூரை திருமணம் செய்த பின் படங்களில் நடிப்பதிலிருந்து ஒதுங்கி இருந்த நடிகை ஸ்ரீதேவி , 2012 ஆம் ஆண்டு வெளியான இங்கிலீஸ் விங்கிலீஸ் படத்தின் மூலம் திரையுலகிற்கு மீண்டும் ரீஎன்ட்ரி கொடுத்தார் . விஜய் கதாநாயகனாக நடித்த புலி என்ற தமிழ்படத்திலும் ஸ்ரீதேவி நடித்திருந்தார் . கடந்த ஆண்டு , அவர் நடித்த மாம் திரைப்படத்தின் புரமோசன் நிகழ்ச்சிக்காக , சென்னை வந்திருந்தார் . அப்போது ஸ்ரீதேவியிடம் , தமிழ்நாட்டை விட்டு போய் 20 ஆண்டுகளுக்கு மேல் ஆகிவிட்டது , தமிழ் ஞாபகம் இருக்கிறதா ? அல்லது மறந்து விட்டதாக என கேள்வி எழுப்பினார் . அவருக்கு பதிலளித்த ஸ்ரீதேவி , நான் பிறந்தது , வளர்ந்தது எல்லாம் தமிழ்நாட்டில்தான் , நானும் தமிழ்தான் . . எப்படி என்னால் தமிழை மறக்க முடியும் என உருக்கமாக தெரிவித்தார் . தொடர்ந்து பேசிய அவர் , தாய்தான் உலகிலேயே சிறந்தவர் என்றும் , ஒவ்வொருவருக்கும் தாய் ஒரு முக்கியமானவர் என்றும் அவர் கூறினார் . தமிழ் மீது மிகுந்த பற்று கொண்ட நடிகை தேவி திடீரென மரணித்திருப்பது தமிழ் ரசிகர்களுக்கு பெரும் இழப்பு .


தூத்துக்குடி ஸ்டெர்லைட் ஆலையை மூட வலியுறுத்தி , சிபிஎம் மாநில செயலாளர் பாலகிருஷ்ணன் தலைமையில் இன்று முற்றுகைப்போராட்டத்தில் ஈடுபட்டுள்ளனர் . தூத்துக்குடியில் ஸ்டெர்லைட் ஆலை விரிவாக்க அனுமதியை தடை செய்யவேண்டும் . தற்போது செயல்பட்டு வரும் ஸ்டெர்லைட் ஆலையை நிரந்தரமாக மூட வேண்டும் என்பதை வலியுறுத்தி கண்டன ஆர்ப்பாட்டங்களும் பொதுக் கூட்டங்களும் நடைபெற்று வருகின்றன . கடந்த 50 நாட்களுக்கு மேலாக அப்பகுதி மக்கள் போராட்டம் நடத்தி வருகின்றனர் . அமெரிக்கா , பிரிட்டன் உள்ளிட்ட நாடுகளில் வசிக்கும் தமிழர்களும் ஸ்டெர்லைட்டுக்கு எதிரான போராட்டத்தை அவர்கள் வசிக்கும் நாடுகளில் முன்னெடுத்துள்ளனர் . இந்த சூழலில் ஸ்டெர்லைட் ஆலைக்கு சட்ட விரோதமான முறையில் 324 ஏக்கர் நிலம் ஒதுக்கப்பட்டதாக எழுந்த புகாரின் அடிப்படையில் தமிழ்நாடு மாசுக்கட்டுப்பாட்டு வாரியம் விளக்கம் கேட்டு நோட்டீஸ் அனுப்பியுள்ளது . இது குறித்து 15 நாட்களுக்குள் பதிலளிக்க வேண்டும் என்று நோட்டீசில் தெரிவிக்கப்பட்டுள்ளது . ஸ்டெர்லைட் ஆலையை மூட வலியுறுத்தி , கம்யூனிஸ்ட் கட்சியினர் இன்று முற்றுகைப் போராட்டத்தில் ஈடுபட்டனர் . சிபிஎம் செயலாளர் பாலகிருஷ்ணன் தலைமையில் இந்த முற்றுகைப்போராட்டம் நடத்தப்பட்டு வருகிறது . முற்றுகை போராட்டத்தின்போது , ஸ்டெர்லைட் ஆலைக்கு எதிராக அவர்கள் கோஷங்கள் எழுப்பி வருகின்றன்ர் .


சினிமா பிஸ்னஸில் ஆயிரத்தெட்டு பிரச்னைகள் வந்தபோதும் கமல்ஹாசனின் முகத்தில் பயம் தெரிந்ததில்லை ! வெறுப்பின் உச்சம் தொட்டிருக்கிறார் , விரக்தியின் மிச்சம் காட்டியிருக்கிறார் . ஆனால் அரசியல் நாயகனாய் அவதரித்துவிட்ட பின் பரிதாபத்தையும் , பச்சாதாபத்தையும் வரவழைக்கும் வகையில் பேசுவதே அவருக்கு டிரெண்டாகி விட்டது . சினிமாவில் கமலின் காதல் காட்சிகளுக்கு இணையானவை அவர் கண்ணீர் விடும் , அல்லது பார்வையாளர்களை கண்ணீர் விட வைக்கும் காட்சிகள் . மகாநதி , தேவர்மகன் , தெனாலி என்று அவரது ஹைலைட் கண்ணீர் காட்சிகளை அப்ளாஸுடன் அடுக்கிக் கொண்டே போகலாம் . கிட்டத்தட்ட அதே ஸ்டைலைத்தான் இப்போது அரசியலிலும் ஃபாலோ செய்கிறாரா கமல் ? என்று நினைக்க வைக்கிறது . ‘என் சினிமா வாழ்க்கை முடிந்துவிட்டது . உயிர் போகு வரை இனி மக்களுக்காக வாழப்போகிறேன்’ ! என்று சொல்லியிருப்பதும் , ‘எனக்கான வாழ்க்கையை முடித்துவிட்டேன் . தற்போது புதிய வாழ்க்கையை துவக்கியுள்ளேன் . அரசியலில் இருந்து பின் வாங்கும் எண்ணமே இல்லை . இனி இறுதி வரை இதுதான் என் வாழ்க்கை . ” என்றும் கூறியிருக்கிறார் . பொதுவாக பொதுவெளி பேட்டிகளில் கமல்ஹாசன் மிக கெத்தாகவும் , ஆண்மைத்தனத்தில் சமரசம் செய்து கொள்ளாமலும் பேசுவார் . ஆனால் அரசியல் பாதையை துவக்கியதும் அவர் இப்படி பேசிட காரணம் , அரசியலில் குறுகிய காலத்தில் மளமளவென மக்களை சென்றடைய இப்படியொரு டிரிக்கை கையாள்கிறாரா ? என்று கேட்கிறார்கள் விமர்சகர்கள் . மக்களின் மனதில் பரிதாபத்தை வரவழைத்துவிட்டால் அதன் மூலம் மிக எளிதாக வாக்கு அறுவடை செய்திட முடியுமென்பதும் அரசியல் கணக்குதான் . ஆனால் இனி என் வாழ்க்கை மக்களுக்காகத்தான் , உயிரே மக்களுக்குதான் ! அவர்களுக்காக அதை இழப்பதிலும் கவலையில்லை ! எனும் ரேஞ்சில் பேசும் கமல் , அதை தன்னை சுற்றி மன்றத்தை சேர்ந்த பாதுகாவலர்களையும் , பவுன்சர்களையும் நிறுத்திக் கொண்டு பேசுவதுதான் வேடிக்கை . சாமான்ய ரசிகனோ , தமிழனோ அவரிடம் கை கொடுத்துவிட முடிகிறதா ஆர்வத்தில் ? என்று நறுக்கென கேட்கிறார்கள் விமர்சகர்கள் . சொல்லுங்க கமல் !


விராட் கோலி சர்வதேச கிரிக்கெட்டில் அனைத்து சாதனைகளையும் முறியடித்தாலும் அவரால் சச்சின் டெண்டுல்கரின் ஒரு சாதனையை முறியடிக்கவே முடியாது என்று முன்னாள் தொடக்க வீரர் வீரேந்திர சேவாக் தெரிவித்துள்ளார் . சமகால கிரிக்கெட்டின் தலைசிறந்த வீரரான விராட் கோலி , சர்வதேச கிரிக்கெட்டில் சதங்களையும் சாதனைகளையும் குவித்துவருகிறார் . ஒவ்வொரு போட்டியிலும் ஏதாவது ஒரு சாதனையை முறியடித்து புதிய சாதனையை படைத்து கொண்டிருக்கிறார் . ஒருநாள் போட்டிகளில் 38 சதங்கள் விளாசியுள்ள கோலி , 62 சர்வதேச சதங்களுடன் , சச்சின் , பாண்டிங் , சங்ககராவிற்கு அடுத்து 4வது இடத்தில் உள்ளார் கோலி . 782 இன்னிங்ஸ்களில் ஆடி 100 சர்வதேச சதங்களை விளாசியுள்ள சச்சின் டெண்டுல்கர் முதலிடத்தில் உள்ளார் . ஆனால் கோலி வெறும் 388 இன்னிங்ஸ்களில் 62 சதங்களை விளாசியுள்ளார் . அதேபோல் ஒருநாள் கிரிக்கெட்டில் 10,000 ரன்களை விரைவில் வீரராகவும் கோலி திகழ்கிறார் . சச்சின் டெண்டுல்கரின் அதிக ரன்கள் , அதிக சதங்கள் ஆகிய சாதனைகளை கோலி விரைவில் முறியடித்துவிடுவார் என எதிர்பார்க்கப்படுகிறது . சர்வதேச கிரிக்கெட்டில் பேட்டிங்கில் இருக்கும் பெரும்பாலான சாதனைகளை கோலி முறியடித்துவிடுவதற்கான வாய்ப்பு உள்ளது . இந்நிலையில் , கோலியால் முறியடிக்கவே முடியாத சச்சின் டெண்டுல்கரின் சாதனை ஒன்றை சுட்டிக்காட்டியுள்ளார் சேவாக் . இதுகுறித்து இந்தியா டுடேவிற்கு அளித்த சேவாக் அளித்த பேட்டியில் , சர்வதேச கிரிக்கெட்டில் அனைத்து பேட்டிங் சாதனைகளையும் விராட் கோலி முறியடித்துவிடுவார் என்றே அனைவரும் கருதுகின்றனர் . நானும் இதை பலமுறை தெரிவித்திருக்கிறேன் . கோலி எத்தனை சாதனைகளை முறியடித்தாலும் 200 டெஸ்ட் போட்டிகளில் சச்சின் டெண்டுல்கர் ஆடிய சாதனைகளை மட்டும் முறியடிக்கவே முடியாது . அதை முறியடிக்க வேண்டுமென்றால் 24 ஆண்டுகள் கிரிக்கெட் ஆட வேண்டும் . அதனால் அதை மட்டும் முறியடிக்க முடியாது என்று சேவாக் கூறியுள்ளார் . சச்சின் டெண்டுல்கர் 200 டெஸ்ட் போட்டிகளில் ஆடி 15,921 ரன்களை குவித்துள்ளார் . கோலி இதுவரை 73 டெஸ்ட் போட்டிகளில் ஆடி 6 ஆயிரத்துக்கும் அதிகமான ரன்களை மட்டுமே குவித்துள்ளார் . விராட் கோலியால் டான் பிராட்மேனின் பேட்டிங் சராசரி சாதனையையும் முறியடிக்க முடியாது என்பது குறிப்பிடத்தக்கது .


பிரபல எழுத்தாளரும் , இயக்குனருமான ராஜசிம்ஹா , சினிமாவில் அவருக்கு ஏற்பட்ட பிரச்சனை காரணமா அதிக அளவு தூக்கு மாத்திரைகளை உட்கொண்டு தற்கொலைக்கு முயற்சி செய்த சம்பவம் திரையுலகில் பரபரப்பை ஏற்படுத்தியுள்ளது . தெலுங்கு திரையுலகில் பல படங்களுக்கு எழுத்தாளராக பணியாற்றியுள்ளவர் ராஜசிம்ஹா . குறிப்பாக நடிகை அனுஷ்கா நடித்த ருத்ரமாதேவி படத்திற்கு வசனம் எழுதியவர் இவர் தான் . மேலும் கடந்த நடிகை நித்யா மேனன் , மற்றும் நடிகர் சந்தீப் கிஷன் நடித்து வெளியான ' ஒக்க அம்மாயி ' திரைப்படத்தின் மூலம் தெலுங்கு திரையுலகில் இயக்குனராக அவதாரம் எடுத்தார் . இந்த படத்தை தொடர்ந்து ராஜசிம்ஹா தன்னுடைய அடுத்த படத்தை இயக்கும் முயற்சியில் இருந்ததாக கூறப்படுகிறது . ஆனால் ஒரு சில காரணங்களால் அது நடக்கவில்லை . இந்நிலையில் இவர் , மும்பையில் அதிக அளவில் தூக்கி மாத்திரைகள் சாப்பிட்டு தற்கொலைக்கு முயன்றதாகவும் , பின் இவர் தங்கி இருந்த விடுதியில் வேலைசெய்தவர்கள் இவரை மீட்டு மருத்துவ மனையில் அனுமதித்ததாக கூறப்பட்டது . இந்த நிலையில் மருத்துவமனையில் அனுமதிக்கப்பட்ட அவர் தற்போது இதுகுறித்து செய்தி வெளியிட்டுள்ளார் . அதில் , நான் தற்போது நலமாக இருக்கிறேன் . உடல்நலக்குறைவால் மயக்கம் அடைந்துவிட்டேன் அவ்வளவு தான் , தற்கொலைக்கு முயற்சிக்கவில்லை என்று கூறியுள்ளார் . மேலும் தனக்கு சர்க்கரை வியாதி உள்ளது என்றும் , மூன்று நாட்களில் நான் ஹைதராபாத்துக்கு திரும்பிவிடுவேன் , அதன் பிறகு உங்களை எல்லாம் சந்திக்கிறேன் என்று தெரிவித்துள்ளார் ராஜசிம்ஹா .


ஒவ்வொரு வெள்ளிக்கிழமையன்றும் குறைந்தது நான்கு திரைப்படங்களாவது திரைக்கு வந்து கொண்டுதான் இருக்கிறது . அதில் ஒரு சில படங்களே மக்களின் ஆதரவைப் பெற்று வெற்றி வாகை சூடும் . இந்நிலையில் வாயை மூடிப் பேசவும் படத்தில் அறிமுகம் கொடுத்த நடிகர் மம்முட்டியின் மகன் துல்கர் சல்மான் கதாநாயகனாக நடித்து பெஜாய் நம்பியார் இயக்கத்தில் அக்டோபர் 5 ஆம் தேதி ரிலீசான படம் ' சோலோ ' . சில தவிர்க்க முடியாத காரணங்களால் அடுத்த நாளிலிருந்தே திரையிட முடியாத நிலை ஏற்பட்டது . அந்த ஒரு நாளில் ' சோலோ ' படத்தைப் பார்த்த சினிமா ரசிகர்களும் விமர்சகர்களும் படத்தின் எல்லா அம்சங்களையும் ரசித்து மகிழ்ந்தனர் . இந்தச் செய்தி மக்களிடையே பரவி இப்படத்தைக் காணும் ஆர்வம் அதிகரித்தது . தற்போது மீண்டும் இன்று முதல் ' சோலோ ' படம் தமிழ்நாடு முழுவதும் 80 - க்கும் மேற்பட்ட திரையரங்குகளில் ரீ ரிலீஸ் செய்யப்பட்டுள்ளது . இந்தச் செய்தி தமிழ் சினிமா ரசிகர்களிடையே பெரும் வரவேற்பைப் பெற்றுள்ளது . இப்படத்தைக் காண காத்திருக்கும் பெரும் கூட்டத்திற்கு இது ஒரு சரியான வாய்ப்பாக அமைந்துள்ளது என்பது குறிப்பிடத்தக்கது


ஓ . பன்னீர்செல்வம் 1951ம் ஆண்டு ஜனவரி 14ம் தேதி தேனி மாவட்டம் பெரியகுளத்தில் ஓட்டக்காரத்தேவர் – பழனியம்மாள் தம்பதிகளுக்கு மகனாய் பிறந்தார் . ஓ . பன்னீர்செல்வம் உள்பட ஐந்து சகோதரர்கள் , நான்கு சகோதரிகள் . இவரது தந்தை ஓட்டக்காரத்தேவருக்கு வட்டிக்கு பணம் கொடுப்பது தான் தொழில் முதல்வர் ஓ . பன்னீர்செல்வம் குடும்ப குல தெய்வமான பேச்சியம்மன் பெயரை பெற்றோர் அவருக்கு பேச்சிமுத்து ' அவருக்கு என பெயரிட்டார் . அதன் பின்பு பெயர் பன்னீர் செல்வம் என மாற்றப்பட்டது . தனது பள்ளிப்படிப்பை பெரியகுளத்தில் முடித்தார் . கல்லூரி படிப்பை தேனி அடுத்துள்ள உத்தமபாளையம் ஹாஜி கருத்த ராவுத்தர் கல்லூரியில் பி . ஏ வரலாறு படித்தார் . பன்னீர்செல்வத்தின் மனைவி பெயர் விஜயலட்சுமி . இவர்களுக்கு கவிதாபானு என்ற மகளும் ரவீந்திரநாத் குமார் , ஜெயபிரதீப் என்ற மகன்களும் உள்ளனர் . முதலில் பெரியகுளம் மார்க்கெட்டில் வட்டிக்கு கொடுத்து வாங்கிய அவரது குடும்பம் , அடுத்து லாரிகளுக்கு ஃபைனான்ஸ் கொடுக்கும் தொழிலிலும் கால் பதித்தது . மேலும் பால் பண்ணை நடத்திய பன்னீர் செல்வம் , தனது நண்பருடன் சேர்ந்து பெரியகுளத்தில் டீக்கடை ஆரம்பித்தார் . இந்தக்கடையே இவருக்கு வாழ்வாதாரமாக இருந்தது . அதிமுகவில் இருந்தபடி , அவ்வப்போது கட்சிக்கூட்டங்களுக்குப் போய் வந்து கொண்டிருந்தார் . தனது 31வது வயதில் அரசியலில் அடியெடுத்து வைத்த இவர் , 1982ம் ஆண்டில் நகர எம் . ஜி . ஆர் இளைஞரணி துணை செயலாளர் ஆனார் . 1989ம் ஆண்டில் நகர இணைச் செயலாளராகவும் 1993ம் ஆண்டில் நகர செயலாளராகவும் ஆனார் . அதனை தொடர்ந்து 1996 ம் ஆண்டு உள்ளாட்சி தேர்தலில் பெரியகுளம் நகராட்சி தலைவர் ஆனார் . 2000ம் ஆண்டில் மாவட்ட செயலாளராக மாறினார் . 2002 ம் ஆண்டு கட்சியின் தேர்தல் பிரிவு செயலாளராகவும் , பிறகு கட்சியின் பொருளாளராகவும் நியமிக்கப்பட்டார் . நான்கு முறை தொடர்ந்து எம் . எல் . ஏ . வாகவும் 3 முறையாக முதல்வராக இருந்து வருகிறார் . முதன்முதலில் பெரியகுளம் நகர கூட்டுறவு வங்கியின் இயக்குநரானார் . 1996ல் நடந்த சட்டசபைத் தேர்தலில் திமுக பெரும் வெற்றி பெற்று ஆட்சி அமைத்தது . அந்த காலகட்டத்தில் பெரியகுளம் அதிமுக நகர செயலாளராக இருந்த போது பெரியகுளம் நகர்மன்றத் தேர்தலில் தலைவர் பதவிக்கு போட்டியிட்டு வெற்றி பெற்று 2001 ஆம் ஆண்டு வரை அந்த பதவியில் இருந்தார் . 1999ல் நடந்த நாடாளுமன்றத் தேர்தலில் டிடிவி தினகரன் பெரியகுளம் தொகுதியில் போட்டியிட்டார் . தேனியில் தேர்தல் அலுவலகம் வைத்திருந்த டிடிவி தினகரன் , எம் . பியான பிறகு ஆண்டுக்கு ஒரு தொகுதியில் குடியிருப்பது என முடிவெடுத்தார் . இதன்படி , 2000ம் ஆண்டில் பெரியகுளத்தில் உள்ள ஓபிஎஸ்சின் தம்பி ஓ . ராஜாவுக்கு சொந்தமான வீட்டிற்கு குடியேறினார் . இதுவே ஓபிஎஸ்சின் வளர்ச்சிக்கு துணையாக அமைந்தது . அவரின் செல்வாக்கு அதிகரித்தது 2001 ஆம் ஆண்டு தமிழக சட்டசபைத் தேர்தலில் பெரியகுளம் தொகுதியில் போட்டியிட்டு எம் . எல் . ஏவாக சட்டசபைக்குள் நுழைந்தார் . முதன் முறையிலேயே வருவாய்த்துறை அமைச்சராக 2001ம் ஆண்டு மே 19 முதல் 2002 ஆம் ஆண்டு செப்டம்பர் 1ம் தேதி வரை பதவி வகித்தார் . 2006ம் ஆண்டு தேர்தலில் மீண்டும் பெரியகுளம் தொகுதியில் போட்டியிட்டு 2 வது முறையாக எம் . எல் . ஏ ஆனார் . தமிழக சட்டமன்ற எதிர்கட்சித் தலைவராகவும் எதிர்கட்சி துணைத்தலைவராகவும் பணியாற்றினார் . 2011ம் ஆண்டு சட்டமன்றத் தேர்தலில் போடிநாயக்கனூர் தொகுதியிலும் , 2016ம் ஆண்டு தேர்தலில் நான்காவது முறையாக எம் . எல் . ஏவாக தேர்ந்தெடுக்கப்பட்டார் . 2001ம் ஆண்டில் டான்சி வழக்கில் நீதிமன்றத் தீர்ப்பு காரணமாக முதல்வர் பதவியை ஜெயலலிதா இழக்க நேர்ந்தது . அப்போது , முதல் முறையாக முதல்வர் பொறுப்பை ஏற்றார் ஓ . பன்னீர்செல்வம் . இதைத் தொடர்ந்து , 2014 ஆம் ஆண்டில் பெங்களூர் நீதிமன்றத் தீர்ப்பு காரணமாக தனது முதல்வர் பதவியை ஜெயலலிதா இழக்க நேர்ந்தது . அப்போது , இரண்டாவது முறையாக முதல்வராக பொறுப்பேற்றார் ஓ . பன்னீர்செல்வம் . இப்போது , முதல்வர் ஜெயலலிதா காலமானதைத் தொடர்ந்து , முதல்வர் பொறுப்பை மூன்றாவது முறையாக ஓ . பி . எஸ் . ஏற்றுள்ளார் . இன்று இவர் 66வது பிறந்த நாளை கொண்டாடுகிறார் . இவர்களுக்கு கட்சி நிர்வாகிகள் மற்றும் அரசியல் கட்சி தலைவர்கள் வாழ்த்து தெரிவித்தனர் .


மறைந்த முதல்வர் ஜெயலலிதா , நெருங்கி தோழி சசிகலா ஆகியோருக்கு இடையிலான உறவுகளையும் , உண்மையையும் என் படத்தில் வெளிக்காட்டுவேன் என்று இயக்குநர் ராம் கோபால் வர்மா டுவிட்டரில் தெரிவித்துள்ளார் . இந்தி , தெலுங்கு திரைப்பட உலகில் குறிப்பிடத்தகுந்த இயக்குநரான ராம் கோபால் வர்மா இதுவரை 50 - க்கும் மேற்பட்ட படங்களை இயக்கியுள்ளார் . இதில் ஆந்திர அரசின் நந்தி விருதை ஏராளமான படங்கள் பெற்றுள்ளன . சமீபத்தில் இவர் இயக்கிய ‘சூல்’ திரைப்படம் தேசிய விருதையும் பெற்றது . சர்ச்சைக்குரிய படங்களை இயக்குவதிலும் , அதேநேரம் , தீவிர அரசியல் குறித்தும் , நடிகர் , நடிகைகள் குறித்தும் அவ்வப்போது கருத்துக்களையும் ராம் கோபால் வர்மா கூறி சிக்கலில் சிக்குவார் . தமிழகத்தில் ஜல்லிக்கட்டுப்போட்டியின் போது , பீட்டா அமைப்புக்கு ஆதரவாக கருத்துக்களை தெரிவித்தார் . இந்நிலையில் , தமிழகத்தில் முன்னாள் முதல்வர் ஜெயலலிதா இறந்தபின் , நிலவும் அரசியல் குழப்பம் குறித்து கருத்து தெரிவித்து வந்தார் . இந்நிலையில் , சசிகலாஅதிமுக பொதுச்செயலாளராகவும் , முதல்வராகவும் தேர்வு செய்யப்பட்டதையடுத்து ஏற்பட்ட அரசியல் குழப்பம் , சொத்துக்குவிப்பு வழக்கில் அவர் கைது செய்யப்பட்டது குறித்து டுவிட்டரில் கருத்து தெரிவித்துள்ளார் . அவர் டுவிட்டரில் பதிவிட்ட கருத்தில் , “ பொறுக்கிகள் தஞ்சமடையும் இடம் பொழுதுபோக்கிடம் அரசியல் என்று பெர்நாட்ஷா கூறினார் , ஆனால் , தமிழகத்தில் பொழுதுபோக்கும் ரிசார்ட்டில்தான் அரசியல் பொறுக்கிகள் இருக்கிறார்கள் இது சசிகலா சொன்னது ' ' எனத் தெரிவித்துள்ளார் . மற்றொரு டுவிட்டில் , “ தமிழகத்தின் முதல்வர் எடப்பாடி பழனிச்சாமியை ‘மன்னார் குடி மாபியா’ கட்டுப்படுத்தினால் , மாநிலத்தில் ஆட்சி பெங்களூரு சிறையில் இருந்து தான் நடக்கும் . சக்தி வாய்ந்த ஜெயலலிதாவின் ஆன்மா யாரையும் தண்டிக்காமல் , ஆசிர்வதிக்காமல் ஏன் மவுனமாக இருக்கிறது ? தமிழகத்தின் கடவுள்களும் , பக்தர்களும் என்ன செய்கிறார்கள் . ஜல்லிக்கட்டு போட்டியில் மாடுகளை கொடுமைப்படுத்துவதை விரும்பும் தமிழகத்தின் ஒரு சதவீத மக்கள் , ஏன் அரசியல் வாதிகளால் மிருகங்களுக்கும் கீழாக தாங்கள் நடத்தப்படுகிறோம் ? என்பதை நினைத்துப் பார்க்கவில்லை . நான் எடுக்கப்போகும் அடுத்த படம் சசிகலாவைப் பற்றியது . சசிகலாவுக்கு பின்புலம் குறித்து எடுக்கப்போகிறேன் . இதில் வரும் சம்பவங்களை ‘மன்னார்குடி மாபியாக்கள்’ மட்டுமே புரிந்துகொள்ள முடியும் . ஜெயலலிதா , சசிகலாவுக்கும் இடையிலான உறவின் உண்மை குறித்து போயஸ் கார்டனில் உள்ள பணியாளர்கள் சொன்னபோது , நான் கற்பனை செய்யமுடியாத அளவுக்கு ஆச்சர்யப்பட்டேன் . இதை என் திரைப்படத்தில் கொண்டு வந்து வெளிப்படுத்துவேன் . போயஸ்கார்டனில் உள்ள தோட்டக்காரர் என்னிடம் சொன்னார் , எம் . எல் . ஏ . க்கள் எல்லாம் , மன்னார்குடி மாபியாக்கள் , சசிகலாவால் தேர்வு செய்யப்பட்டவர்கள் ' ' என்று தெரிவித்துள்ளார் .


வங்காளதேசத்திற்கு எதிரான கடைசி டி20 ஓவர் கிரிக்கெட் போட்டியில் ஆப்கானிஸ்தான் அணி ஒரு ஓட்டம் வித்தியாசத்தில் வெற்றியை பெற்று தொடரையும் கைப்பற்றியது . வங்காளதேசம் – ஆப்கானிஸ்தான் அணிகள் இடையிலான மூன்றாவது மற்றும் கடைசி டி20 ஓவர் கிரிக்கெட் போட்டி டேராடூனில் நேற்று முன்தினம் இரவு நடந்தது . முதலில் பேட் செய்த ஆப்கானிஸ்தான் அணி 6 விக்கெட் இழப்புக்கு 145 ஓட்டங்கள் சேர்த்தது . அடுத்து களம் கண்ட வங்காளதேச அணி ஒரு கட்டத்தில் 53 ஓட்டங்களுக்குள் 4 விக்கெட்டுகளை இழந்து நின்றது . அதன்பின்னர் விக்கெட் கீப்பர் முஷ்பிகுர் ரஹிமும் , மக்முதுல்லாவும் இணைந்து அணியை வெற்றிக்கு வழிவகுத்தார் . கடைசி 2 ஓவர்களில் அந்த அணியின் வெற்றிக்கு 30 ஓட்டங்கள் தேவைப்பட்டது . 19–வது ஓவரை வீசிய கரிம் ஜனத்தின் ஓவரில் முஷ்பிகுர் ரஹிம் தொடர்ச்சியாக 5 பவுண்டரிகளை விரட்டியடிக்க , அந்த ஓவரில் 21 ஓட்டங்கள் வந்தது . இதையடுத்து கடைசி ஓவரில் வங்காளதேசத்தின் வெற்றிக்கு 9 ஓட்டங்கள் தேவைப்பட்டது . சுழற்பந்து வீச்சாளர் ரஷித்கான் வீசிய முதல் பந்தில் முஷ்பிகுர் ரஹிம் ஆட்டம் இழந்தார் . அடுத்த 4 பந்துகளில் ரஷித்கான் 5 ஓட்டங்கள் விட்டுக்கொடுத்தார் . இதனால் கடைசி பந்தில் வங்காளதேசத்தின் வெற்றிக்கு 4 ஓட்டங்கள் தேவைப்பட்டது . கடைசி பந்தை சந்தித்த ஆரிபுல் ஹக் , ‘லாங் ஆன்’ திசையில் பந்தை பவுண்டரி நோக்கி தூக்கியடித்தார் . பந்து சிக்சருக்கு செல்லுமோ என்று எதிர்பார்த்த வேளையில் , அங்கு நின்ற ஷபியுல்லா தாவிக்குதித்து பந்தை தடுத்தார் . கீழே விழுந்த பந்து மறுபடியும் எல்லைக்கோட்டை நூலிலை அளவுக்கு நெருங்கியபோது , ஷபியுல்லா தடுத்து , பவுண்டரியாகாமல் பார்த்துக் கொண்டார் . இதற்குள் 2 ஓட்டங்கள் எடுத்த வங்காளதேச வீரர்கள் 3–வது ஓட்டத்துக்கு ஓட முயற்சித்தபோது மக்முதுல்லா ரன்–ஔட் செய்யப்பட்டார் . இதன் மூலம் ஆப்கானிஸ்தான் அணி ஒரு ஓட்டம் வித்தியாசத்தில் வெற்றியை ருசித்தது . வங்காளதேச அணியால் 20 ஓவர்களில் 6 விக்கெட்டுக்கு 144 ஓட்டங்களே எடுக்க முடிந்தது . வெற்றியையடுத்து மூன்று போட்டிகள் கொண்ட இந்த தொடரை ஆப்கானிஸ்தான் 3–0 என்ற கணக்கில் முழுமையாக கைப்பற்றி சாதனை படைத்தது . இந்த தொடரில் மொத்தம் 8 விக்கெட்டுகள் வீழ்த்திய ரஷித்கான் தொடர்நாயகன் விருதை பெற்றார் .


ஐபிஎல் 12வது சீசனுக்கான ஏலத்தில் முதல் சுற்றில் விலைபோகாத யுவராஜ் சிங்கை இரண்டாவது சுற்றில் அடிப்படை விலைக்கு மும்பை இந்தியன்ஸ் அணி எடுத்தது . ஒரு காலத்தில் ஐபிஎல்லில் அதிகமான விலைக்கு ஏலம்போன யுவராஜ் சிங்கை இந்த சீசனில் அடிப்படை விலைக்கு எடுக்கக்கூட எந்த அணியும் முன்வரவில்லை . அவருக்கு வயதாகிவிட்ட நிலையில் , முன்பு போன்ற அதிரடியான ஆட்டத்தை அவரால் ஆடமுடியவில்லை . தற்போதைய சூழலில் ஃபார்மிலும் இல்லை . கடந்த சீசனில் பஞ்சாப் அணியில் ஆடிய யுவராஜ் சிங் , சொல்லும்படியாக ஒரு போட்டியில் கூட ஆடவில்லை . அதனால் அந்த அணி இந்த சீசனில் யுவராஜை கழட்டிவிட்டது . இந்நிலையில் நேற்று ஜெய்ப்பூரில் நடந்த ஐபிஎல் ஏலத்தில் ரூ . 1 கோடி என்ற அடிப்படை விலையுடன் ஏலத்தில் விடப்பட்டார் . ஆனால் முதல் சுற்று ஏலத்தில் அவரை அடிப்படை விலைக்குக்கூட எந்த அணியும் எடுக்கவில்லை . யுவராஜ் சிங்கை அனைத்து அணிகளும் புறக்கணித்தது ஆச்சரியமாகவே இருந்தது . எனினும் இரண்டாவது சுற்றில் மும்பை இந்தியன்ஸ் அணி யுவராஜ் சிங்கை அவரது அடிப்படை விலையான ரூ . 1 கோடிக்கு எடுத்தது . இதையடுத்து ரோஹித் சர்மா தலைமையிலான மும்பை இந்தியன்ஸ் அணியில் யுவராஜ் சிங் இணைகிறார் . அனுபவ வீரர்களை எடுக்க வேண்டும் என்ற முனைப்பில் இருந்ததால் யுவராஜ் சிங்கை எடுத்ததாகவும் யுவராஜ் மற்றும் மலிங்காவை அவர்களது அடிப்படை விலைக்கே எடுத்தது பெரிய விஷயம் என்றும் அந்த அணியின் உரிமையாளர் ஆகாஷ் அம்பானி தெரிவித்துள்ளார் . மும்பை இந்தியன்ஸ் அணியில் மிடில் ஆர்டர் பிரச்னை கடந்த சீசனில் இருந்தது . எனவே அதற்கு தீர்வாக யுவராஜ் சிங்கை பயன்படுத்த அந்த அணி முனையும் . மும்பை இந்தியன்ஸ் அணியில் எடுக்கப்பட்டதும் அதுகுறித்து டுவீட் செய்துள்ள யுவராஜ் சிங் , மும்பை இந்தியன்ஸ் அணியில் இணைவது மகிழ்ச்சி . அடுத்த சீசனுக்காக காத்திருக்கிறேன் . விரைவில் சந்திப்போம் ரோஹித் என்று டுவீட் செய்துள்ளார் யுவராஜ் .


இந்திய அணி தேர்வுக்குழு மற்றும் அதன் செயல்பாடுகள் குறித்து முன்னாள் வீரர் இந்திய வீரர் சையத் கிர்மானி கருத்து தெரிவித்துள்ளார் . இங்கிலாந்து டெஸ்ட் தொடருக்கான இந்திய அணியில் இடம்பெற்றிருந்த கருண் நாயருக்கு ஒரு போட்டியில் கூட அணியில் ஆட வாய்ப்பு வழங்கப்படவில்லை . அதுவே பெரும் சர்ச்சையை கிளப்பிய நிலையில் , அந்த தொடரில் ஆடுவதற்கே வாய்ப்பு வழங்கப்படாத கருண் நாயர் , வெஸ்ட் இண்டீஸ் அணிக்கு எதிரான டெஸ்ட் தொடரில் புறக்கணிக்கப்பட்டார் . வாய்ப்பே கொடுக்காமல் கருண் நாயர் அணியிலிருந்து நீக்கப்பட்டது பெரும் சர்ச்சையை கிளப்பியது . ஹர்பஜன் சிங் , வீரர்கள் தேர்வு எதனடிப்படையில் நடக்கிறது என்பதை புரிந்துகொள்ள முடியவில்லை என்று பகிரங்கமாக தேர்வுக்குழுவுக்கு எதிராக கருத்து தெரிவித்தார் . கருண் நாயரும் தனது அதிருப்தியை வெளிப்படுத்தியிருந்தார் . இதுதொடர்பாக கருண் நாயரிடம் தேர்வுக்குழு சார்பில் விளக்கமளிக்கபட்டதாக தேர்வுக்குழு தலைவர் எம் . எஸ் . கே . பிரசாத்தும் தெரிவித்திருந்தார் . இங்கிலாந்து டெஸ்ட் தொடரில் முதல் இரண்டு போட்டிகளில் சரியாக ஆடாததால் அந்த தொடரின் எஞ்சிய போட்டிகளிலிருந்து நீக்கப்பட்ட முரளி விஜயும் வெஸ்ட் இண்டீஸ் தொடரில் இடம்பெறவில்லை . அதனால் அதிருப்தியில் இருந்த முரளி விஜய் , இங்கிலாந்து தொடரில் அணியிலிருந்து நீக்கப்பட்தற்கு பிறகு தன்னை தேர்வுக்குழுவினர் தொடர்புகொள்ளவே இல்லை எனவும் அணி தேர்வு குறித்து ஹர்பஜன் சிங் தெரிவித்த கருத்துடன் உடன்படுவதாகவும் முரளி விஜய் பகிரங்கமாக தெரிவித்தார் . முரளி விஜயின் குற்றச்சாட்டுக்கு தேர்வுக்குழு தலைவர் எம் . எஸ் . கே . பிரசாத் விளக்கமளித்ததோடு , அதை மறுக்கவும் செய்தார் . மேலும் முரளி விஜயை தேர்வுக்குழு உறுப்பினர் ஒருவர் தொடர்பு கொண்டு பேசியதாகவும் , முரளி விஜயின் குற்றச்சாட்டு ஆச்சரியமளிப்பதாகவும் தெரிவித்தார் . தேர்வுக்குழுவை விமர்சிக்கும் வகையில் கருத்து தெரிவித்த இருவரிடமும் இதுதொடர்பாக விசாரிக்க பிசிசிஐ முடிவு செய்துள்ளது . இந்நிலையில் , அணி தேர்வு குறித்து கருத்து தெரிவித்துள்ள இந்திய அணியின் முன்னாள் வீரர் சையத் கிர்மானி , என்னைக் கேட்டால் அணியை தேர்வு செய்வதே பயிற்சியாளர் ரவி சாஸ்திரியாகத்தான் இருக்கும் . பயிற்சியாளர் என்ற முறையில் அவரும் கேப்டனும் கலந்தாலோசித்து முடிவை தேர்வுக்குழுவிடம் தெரிவிப்பர் . இப்போது இருக்கும் தேர்வுக்குழுவால் சாஸ்திரியும் கோலியும் அணி நிர்வாகமும் சொல்வதை கேட்டு அதன்படி மட்டுமே செயல்பட முடியும் . ஏனென்றால் தேர்வுக்குழுவில் உறுப்பினர்களாக இருப்பவர்கள் , சாஸ்திரி மற்றும் கோலியை விட மிக மிக அனுபவம் குறைந்தவர்கள் . அதனால் அவர்களுக்கும் வேறு வழியில்லை . சாஸ்திரியும் கோலியும் சொல்வதை கேட்டுத்தான் செயல்பட முடியும் . தேர்வுக்குழு தலைவர் எம் . எஸ் . கே . பிரசாத் வெறும் 6 டெஸ்ட் மற்றும் 17 ஒருநாள் போட்டிகளில் மட்டுமே ஆடியுள்ளார் . சரண்தீப் சிங் 2 டெஸ்ட் மற்றும் 5 ஒருநாள் போட்டிகளில் ஆடியுள்ளார் . தேவாங் காந்தி ( 4 டெஸ்ட் , 3 ஒருநாள் ) , ஜதீன் பரஞ்பே ( 4 ஒருநாள் ) , ககன் கோடா ( 2 ஒருநாள் ) . தேர்வுக்குழுவில் இருக்கும் இவர்கள் அனைவருமே அனுபவம் குறைவானவர்கள் . அதனால் அனுபவம்மிக்க சாஸ்திரி மற்றும் கோலியை மீறி இவர்களால் செயல்பட முடியாது என சையத் கிர்மானி தெரிவித்துள்ளார் .


வெஸ்ட் இண்டீஸுக்கு எதிரான இரண்டாவது ஒருநாள் போட்டியில் அந்த அணி ஆதிக்கம் செலுத்தியது குறித்தும் அப்போதைய மனநிலை குறித்தும் இந்திய அணியின் கேப்டன் கோலி மனம்திறந்து கருத்து தெரிவித்துள்ளார் . இந்தியா மற்றும் வெஸ்ட் இண்டீஸ் அணிகளுக்கு இடையேயான இரண்டாவது ஒருநாள் போட்டி பரபரப்பான கடைசி ஓவரில் டிராவில் முடிந்தது . விசாகப்பட்டினத்தில் நேற்று இந்தியா மற்றும் வெஸ்ட் இண்டீஸ் அணிகளுக்கு இடையே நடந்த இரண்டாவது ஒருநாள் போட்டியில் கோலியின் அபார சதத்தால் முதலில் பேட்டிங் செய்த இந்திய அணி 321 ரன்களை குவித்தது . அதுவும் கடைசி நேரத்தில் கோலி அதிரடியாக ஆடி சிக்ஸர்களாக விளாசியதால்தான் இந்த ஸ்கோர் வந்தது . இல்லையெனில் 20 ரன்கள் குறைவாகவே இருந்திருக்கும் . 321 ரன்கள் என்பது நல்ல ஸ்கோர்தான் . 322 ரன்களை வெஸ்ட் இண்டீஸ் அணிக்கு இலக்காக நிர்ணயித்தது இந்திய அணி . முதல் போட்டியில் வெஸ்ட் இண்டீஸ் அணி 322 ரன்கள் தான் குவித்திருந்தது . அதே ஸ்கோரை இலக்காக நிர்ணயித்தது இந்திய அணி . இலக்கை விரட்டிய வெஸ்ட் இண்டீஸ் அணியின் தொடக்க வீரர்கள் தொடக்கம் முதலே அதிரடியாக ஆட தொடங்கினார் . முதல் விக்கெட்டாக பவல் ஆட்டமிழக்க , அதிரடியாக ஆடிக்கொண்டிருந்த அந்த அணியின் ஹேம்ராஜை குல்தீப் வீழ்த்தினார் . 78 ரன்களுக்கு 3 விக்கெட்டுகளை இழந்துவிட்டது . அதன்பிறகு ஹோப்புடன் ஜோடி சேர்ந்த ஹெட்மயர் , போட்டியை இந்தியாவிடமிருந்து பறித்தார் . அதிரடியாக ஆடிய ஹெட்மயர் , சிக்ஸர்களாக விளாசி இந்திய அணியை மிரட்டினார் . சாஹல் , ஜடேஜா ஆகியோரின் பந்துகளை பறக்கவிட்டார் . களத்தில் ஆதிக்கம் செலுத்தி அதிரடியாக ஆடிய ஹெட்மயர் , இந்தியாவின் நம்பிக்கையை சிதைத்தார் . அவரை யாராலும் கட்டுப்படுத்த முடியவில்லை . முதல் போட்டியில் சதமடித்த ஹெட்மயர் , அடுத்த சதத்தை நெருங்கிக்கொண்டிருந்தபோது , சாஹலின் பந்தில் 94 ரன்களுக்கு ஆட்டமிழந்து சதத்தை தவறவிட்டார் . 32 ஓவருக்கே 221 ரன்களை வெஸ்ட் இண்டீஸ் அணி குவித்திருந்த நிலையில் , ஹெட்மயர் 4வது விக்கெட்டாக ஆட்டமிழந்தார் . அதன்பிறகு இந்திய அணி கொஞ்சம் கொஞ்சமாக போட்டிக்குள் வந்தது . ஹெட்மயரை தொடர்ந்து பவலை குல்தீப் யாதவ் வீழ்த்தினார் . பவல் , ஹோல்டர் ஆகியோர் சொற்ப ரன்களில் ஆட்டமிழந்தனர் . ஒருபுறம் விக்கெட்டுகள் விழுந்தாலும் மறுமுனையில் ஷாய் ஹோப் அருமையாக ஆடி சதம் விளாசினார் . ஹோப் சதம் அடித்திருந்தாலும் , மறுமுனையில் விக்கெட்டுகள் விழுந்ததால் மொத்த பாரமும் ஹோப் மீது இறங்கியது . அதை பயன்படுத்தி இந்திய வீரர்கள் நெருக்கடி கொடுத்து , ரன்ரேட்டை கட்டுப்படுத்தினர் . டெத் ஓவர்களை ஜடேஜா , குல்தீப் , சாஹல் , ஷமி , உமேஷ் என அனைவருமே தங்களால் முடிந்தளவிற்கு சிறப்பாக வீசி , வெஸ்ட் இண்டீஸ் அணி பெற்றிருக்க வேண்டிய வெற்றியை தடுத்து டிரா செய்தனர் . போட்டி பரபரப்பான கடைசி ஓவரில் டிராவில் முடிந்தது . போட்டிக்கு பின்னர் பேசிய இந்திய அணியின் கேப்டன் கோலி , வெஸ்ட் இண்டீஸ் அணி சிறப்பாக ஆடியது . முதல் மூன்று விக்கெட்டுகளை இழந்துவிட்டபோதிலும் ஹெட்மயரும் ஹோப்பும் ஜோடி சேர்ந்து சிறப்பாக ஆடினர் . இரண்டு அணிகளும் ஆடிய விதத்திற்கு , போட்டி டிராவில் முடிந்தது என்பது நல்ல முடிவுதான் . இந்த முடிவிற்கு அவர்கள் தகுதியானவர்கள் . எனது ஆட்டமும் நான் எட்டிய மைல்கற்களும் மகிழ்ச்சியளிக்கின்றன . கடைசி நேரத்தில் நான் அடித்து ஆடியதால் 30 ரன்கள் அதிகமாக கிடைத்தன . அந்த அணி வெற்றி பெற தேவையான ரன்ரேட் 6 ரன்களுக்கும் குறைவாக இருந்தது . அந்த அணி வலுவாக இருந்தபோது போட்டி முடிந்துவிட்டது என்றுதான் நினைத்தேன் . ஆனால் குல்தீப் பிரேக் கொடுத்து எங்களை போட்டிக்குள் மீண்டும் கொண்டுவந்தார் . சாஹல் , ஷமி , உமேஷ் ஆகியோரும் கடைசி ஓவர்களில் சிறப்பாக வீசினர் . கடைசி 7 ஓவர்களில் போட்டி தலைகீழாக திரும்பியது . இது ஒரு அருமையான போட்டி . நாம் அனைவருமே ரசித்து மகிழ வேண்டிய போட்டி இது என்று கோலி தெரிவித்தார் .


இந்திய அணியின் அதிரடி பேட்ஸ்மேனாகவும் சிறந்த ஃபீல்டராகவும் வலம்வந்த சுரேஷ் ரெய்னா , இடையில் ஃபார்மில் இல்லாமல் தவித்து வந்தார் . மேலும் , இந்திய அணியில் இடம்பெறுவதற்காக யோ - யோ என்ற உடற்தகுதி தேர்வில் போதிய பாயிண்ட்ஸ் பெறாததால் ரெய்னாவுக்கு அணியில் இடம் கிடைக்கவில்லை . யோ - யோ டெஸ்டில் 19.5 பாயிண்ட்ஸ் பெற வேண்டும் . ஆனால் கடந்த ஆகஸ்ட் மாதம் நடந்த தேர்வில் 16 புள்ளிகள் மட்டுமே பெற்றதால் சுரேஷ் ரெய்னா இந்திய அணிக்கு தேர்வாகவில்லை . அதனால் , ஆஸ்திரேலியா , நியூசிலாந்து , இலங்கை அணிகளுக்கு இடையேயான போட்டிகளில் அவர் விளையாடவில்லை . இந்நிலையில் , தற்போது யோ - யோ டெஸ்டில் சுரேஷ் ரெய்னா தேர்வாகிவிட்டார் . இதுகுறித்து தனது டுவிட்டர் பக்கத்தில் சுரேஷ் ரெய்னா மகிழ்ச்சி தெரிவித்திருந்தார் . யோ - யோ டெஸ்டில் தேர்வானதை அடுத்து தென்னாப்பிரிக்கா தொடருக்கு ரெய்னா தேர்வு செய்யப்படுவார் என எதிர்பார்க்கப்பட்டது . ஆனால் அதிலும் ரெய்னா தேர்வு செய்யப்படவில்லை . யோ - யோ டெஸ்டில் தேர்வாகியும் ரெய்னா தேர்வு செய்யப்படாதது தொடர்பாக இந்திய அணியின் தேர்வுக்குழு தலைவர் பிரசாத் காரணம் தெரிவித்துள்ளார் . உள்ளூர் போட்டிகளில் ரெய்னாவின் ஆட்டம் திருப்தி அளிக்கும் வகையில் இல்லாததால் தான் தென்னாப்பிரிக்க தொடருக்கு தேர்வு செய்யப்படவில்லை என பிரசாத் விளக்கமளித்துள்ளார் . அதேபோல ரவிச்சந்திரன் அஸ்வினுக்கும் தென்னாப்பிரிக்க தொடரில் வாய்ப்பு அளிக்கப்படவில்லை . ரெய்னா , அஸ்வின் ஆகிய இருவரும் தோனியின் ஆஸ்தான வீரர்கள் என்பது குறிப்பிடத்தக்கது .


திமுக சார்பில் மத்திய அரசை கண்டித்து இன்று நாடு முழுவதும் பல்வேறு இடங்களில் ஆர்ப்பாட்டம் நடைபெற்றது . அதன்படி ஈரோட்டில் நடைபெற்ற ஆர்ப்பாட்டத்தில் காங்கிரஸ் சார்பில் முன்னாள் தலைவர் ஈ . வி . கே . எஸ் . இளங்கோவன் கலந்து கொண்டார் . பின்னர் செய்தியாளர்களுக்கு பேட்டியளித்த அவர் , 500 , 1000 ரூபாய் நோட்டு செல்லாது என மோடி கடந்த 8 - ந் தேதி அறிவித்ததையடுத்து கடந்த 20 நாட்களாக மக்கள் வங்கிகள் முன்பு தவம் கிடக்கிறார்கள் . பிரதமர் மோடி கஷ்டப்பட்டு முன்னுக்கு வந்தவர் அவர் டீ ஆற்றிக் கொண்டிருந்தார் என்கிறார்கள் . அப்படி அவர் கஷ்டப்பட்டிருந்தால் மக்கள் படும் கஷ்டத்தை அறிந்திருப்பார் . எனவே , இதை வைத்து பார்க்கும்போது மோடி டீ ஆற்றவும் லாயக்கற்றவர் . பிரதமர் பதவிக்கும் லாயக்கற்றவராகி விட்டதாக தெரிவித்தார் . மேலும் , வைகோ முதலில் விஜயகாந்தை முதலமைச்சர் ஆக்கி காட்டுவேன் என்று கூறி கூட்டணி வைத்த பின்னர் , தே . மு . தி . க . என்ற ஒரு கட்சியே இல்லாமல் போய் விட்டது . இந்தநிலையில் தற்போது ரூபாய் நோட்டு விவகாரத்தில் மோடி பக்கம் சாய்ந்து அவரது நடவடிக்கையை பாராட்டத் தொடங்கி உள்ள வைகோ மோடியையும் விரைவில் காலி செய்து விடுவார் என இளங்கோவன் தெரிவித்தார் .


பிக் பாஸ் நிகழ்ச்சியில் நேற்றைய தினம் தான் கவர்ச்சி குத்தாட்ட நடிகை சுஜா களமிறங்கினார் . இவர் வந்து முழுவதும் ஒரு நாள் கூட ஆகாத நிலையில் , எந்த வித பரபரப்பும் இல்லாமல் சுவர் எகிறி குதித்து உள்ளே வந்துள்ளார் நடிகர் ஹரிஷ் கல்யாண் . இவர் கயல் ஆனந்தியுடன் பொறியாளன் , வில் அம்பு உள்ளிட்ட படங்களில் நடித்துள்ளார் . மேலும் இவர் சுவர் எகிறி குதித்து திடீர் என உள்ளே வருவது போல் இன்றய ப்ரோமோ ஒன்று வெளியாகியுள்ளது . இந்த ப்ரோமோவில் உள்ளே வரும் ஹரிஷ் கல்யாண் , தனக்கு மிகவும் பசிக்கிறது உடனடியாக தனக்கு சாப்பிட எதாவது வேண்டும் என கூறுகிறார் , உடனே அனைத்து போட்டியாளர்களும் போட்டி போட்டுகொண்டு அவருக்கு உணவு தயார் செய்கின்றனர் . பின் சினேகனிடம் சென்று " ஆரவால் மருத்துவ முத்தம் வெளியே பிரபலமாகியுள்ளது , அதே போல உங்களுடைய கட்டிப்பிடி வைத்தியமும் பிரபலமாகியுள்ளது என்று தெரிவித்தார் . ஆனால் ஹரிஷ் கல்யாண் பிக் பாஸ் நிகழ்ச்சிக்கு போட்டியாளராக வந்துள்ளாரா ? விருந்தினராக வந்துள்ளாரா ? என இன்று தான் தெரியவரும் .


வடகிழக்கு மாநிலமான மிசோரம் , சத்தீஸ்கர் மத்தியப் பிரதேசம் , ராஜஸ்தான் , தெலங்கானா ஆகிய 5 மாநிலங்களில் தேர்தல் நடைபெற்றது . இதில் பதிவான வாக்குகள் எண்ணும் பணி தொடங்கியுள்ளது . தேர்தலுக்குப் பிந்தைய வாக்குக் கணிப்புகளில் ராஜஸ்தானில் காங்கிரஸ் உறுதியாக ஆட்சியைக் கைப்பற்றும் என்று தெரிவிக்கப்பட்டது . ம . பியில் பாஜகவுக்கும் காங்கிரஸுக்கும் கடுமையான போட்டி நிலவுகிறது என்றும் வாக்குக் கணிப்புகள் தெரிவித்தன . ராஜஸ்தான் மக்கள் மீது உள்ள அதீத நம்பிக்கையில் அம்மாநில காங்கிரஸ் கட்சி அலுவலகம் நேற்றே மின் விளக்குகளால் அலங்கரிக்கப்பட்டு கொண்டாட்டத்துக்குத் தயாராக இருக்கிறது . மக்களின் தீர்ப்பு என்ன என்பது இன்று முற்பகல் வாக்கில் தெரியத் தொடங்கும் . பிற்பகலில் தெளிவாகிவிடும் . இந்த ஐந்து மாநில மக்களின் தீர்ப்பை அறிய ஒட்டுமொத்த இந்திய மக்களுமே ஆர்வத்தோடு காத்திருக்கிறார்கள் . இந்நிலையில் வாக்குகள் எண்ணும் பணி தற்போது தொடங்கியுள்ளது . முதலில் தபால் வாக்குகள் எண்ணப்பட்டு வருகின்றன .


ஆஸ்திரேலியாவில் எப்படி பந்துவீச வேண்டும் என்று சுழல் ஜாம்பவான் ஷேன் வார்னேவிடம் பெற்ற ஆலோசனைகளின் படி பந்துவீச உள்ளதாக சைனாமேன் ஸ்பின்னர் குல்தீப் யாதவ் தெரிவித்துள்ளார் . அஷ்வின் மற்றும் ஜடேஜாவிற்கு பதிலாக குல்தீப் மற்றும் சாஹல் ஒருநாள் மற்றும் டி20 அணிகளில் இடம்பெற்று சிறப்பாக பந்துவீசி , நிரந்தர இடத்தை பிடித்தனர் . இவர்களில் குல்தீப் யாதவ் , ஒருநாள் மற்றும் டி20 போட்டிகளை கடந்து டெஸ்ட் அணியிலும் இடம்பிடித்தார் . தென்னாப்பிரிக்கா மற்றும் இங்கிலாந்தில் அபாரமாக பந்துவீசிய குல்தீப் யாதவ் , இந்திய அணியின் அசைக்க முடியாத வீரராகிவிட்டார் . ஆஸ்திரேலிய சுற்றுப்பயணத்திலும் டெஸ்ட் அணியில் இடம்பிடித்துள்ள குல்தீப் யாதவ் , ஆஸ்திரேலியாவிலும் மிரட்டும் முனைப்பில் உள்ளார் . இந்நிலையில் , இந்தியா டிவிக்கு அளித்த பேட்டி ஒன்றில் வார்னேவிடம் ஆலோசனை பெற்றது குறித்து பகிர்ந்துள்ளார் குல்தீப் . இதுகுறித்து பேசிய குல்தீப் , நான் எப்போதுமே வார்னேவை ஃபாலோ செய்வேன் . அவரிடமிருந்து ஆலோசனைகளை பெறுவேன் . அந்த வகையில் ஆஸ்திரேலிய தொடர் தொடங்க உள்ள நிலையில் , வார்னேவை தொடர்புகொண்டேன் . அவரது அழைப்பின்பேரில் அவரை சந்தித்தேன் . அப்போது வார்னே ஆஸ்திரேலியாவில் எப்படி பந்துவீச வேண்டும் என்று சில ஆலோசனைகளை வழங்கினார் . நார்மலாக பந்துவீசுமாறும் ஆங்கிளை மாற்றி மாற்றி வீசுமாறும் அறிவுறுத்தினார் . ஆஸ்திரேலிய ஆடுகளங்களில் பவுன்ஸ் கூடுதலாக இருக்கும் . எனவே அதை எனக்கு சாதகமாக பயன்படுத்தி வீசுவேன் . ஸ்பின்னர்கள் சிறப்பாக செயல்பட்டால் ஆஸ்திரேலிய தொடரை வெல்லலாம் என்று குல்தீப் நம்பிக்கை தெரிவித்தார் .


முன்னரெல்லாம் சிம்பு எந்த நிகச்சியில் கலந்து கொண்டாலும் அவர் பேச்சு பட்டைய கிளப்பிடும் . ஆனால் சமீப காலமாக அவர் சந்தித்த சறுக்கல்கள் காரணமாகவோ என்னவோ இப்போது ஆளே மாறி இருக்கிறார் சிம்பு . தமிழ் திரையுலகில் பல வெற்றி திரைப்படங்களை கொடுத்த இவர் சில ஆண்டுகளாக மாஸ் ஹிட் எதுவும் கொடுக்கவில்லை . அதயும் தாண்டி பல சர்ச்சைகளில் சிக்கி தவித்த இவர் , இப்போது தான் கொஞ்சம் அமைதியாகவும் நிம்மதியாகவும் இருக்கிறார் . தொடர் தோல்விகளின் போது கூட தோள் கொடுக்கும் ரசிகர்கள் சிம்புவிற்கு இருப்பதால் அவருக்கு இனி திரைத்துறையில் ஏறுமுகம் தான் என்பது போல பல முன்னணி இயக்குனரின் பட வாய்ப்புகள் வந்து குவிகிறது சிம்புவிற்கு . சமீபத்தில் கூட இயக்குனர் மணிரத்தினத்தில் இயக்கத்தில் செக்க சிவந்த வானம் திரைப்படத்தில் நடித்திருக்கிறார் சிம்பு . இந்த படத்தின் இசை வெளியீட்டு விழா நேற்று நடைபெற்றது . இந்த நிகழ்வின் போது கலந்து கொண்ட சிம்புவை மேடையில் பேச வருமாறு அழைத்திருக்கின்றனர் . சிம்பு மேடை ஏறிய சில நிமிடங்களுக்கு கைதட்டலாலேயே அவரை அசர வைத்திருக்கின்றனர் ரசிகர்கள் . ரசிகர்களின் அன்பால் உருகிப்போன சிம்பு , மைக்கை பிடித்து அனல் தெறிக்க பேசுவார் என எதிர்பார்த்திருக்கின்றனர் ரசிகர்கள் . ஆனால் சிம்புவோ ”நன்றி , அதை தவிற வேற எதுவும் சொல்ல மாட்டேன்” என கூறி அடக்கமாக அமர்ந்துவிட்டாராம் . இது அவரது ரசிகர்களுக்கு மிகுந்த ஏமாற்றத்தினை கொடுத்திருக்கிறது . பேசினாலே ஏதாவது பிரச்சனை வந்துவிடுகிறது என்பதால் இனிமேல் அமைதியையே ஆயுதமாக்க சிம்பு முடிவெடுத்துவிட்டார் போல . எல்லாம் நன்மைக்கு தான் . என்ன சர்ச்சைகளை கிளப்பினாலும் சிம்புவின் பேச்சு எப்பொதுமே ஸ்பெஷல் தான் . அந்த ஸ்பெஷல் மிஸ் ஆவது தான் ரசிகர்களுக்கு கொஞ்சம் வருத்தம் .


சமீபத்தில் நடைபெற்ற தயாரிப்பாளர் சங்க தேர்தலில் வெற்றி பெற்று தலைவர் பதவியை கைப்பற்றிய நடிகர் விஷால் , தேர்தலுக்கு முன் கொடுத்த வாக்குறுதியின்படி தயாரிப்பாளர்களின் முன்னேற்றத்திற்கான அதிரடி நடவடிக்கைகளை எடுக்க ஆரம்பித்துவிட்டார் . சமீபத்தில் அவர் மத்திய , மாநில அரசுகளுக்கு சில கோரிக்கைகள் வைத்து , அந்த கோரிக்கைகள் குறித்து அரசு நடவடிக்கை எடுக்காவிட்டால் ஜூன் 1 முதல் வேலைநிறுத்தம் என்றும் , அதை தவிர வேறு வழியில்லை என்பதையும் சுட்டிக்காட்டி இருந்தார் . இந்த நிலையில் விஷால் கொடுத்த கெடு முடிவடைய இன்னும் ஒரு மாதம் கூட இல்லாத நிலையில் மத்திய , மாநில அரசுகள் அவருடைய கோரிக்கைகளை கண்டுகொண்டதாக தெரியவில்லை . எனவே ஜூன் 1 முதல் வேலைநிறுத்தம் நடைபெற அதிக வாய்ப்பு இருப்பதாக கோலிவுட்டில் கூறப்படுகிறது . வேலைநிறுத்தம் என்றால் படவேலைகள் முடக்கம் , ரிலீஸ் கிடையாது , படப்பிடிப்பு கிடையாது , எடிட்டிங் , டப்பிங் , மிக்சிங் என எந்தப போஸ்ட் புரடொக்ஷன்ஸ் பணிகளும் இருக்காது என்றே கூறப்படுகிறது . சுமார் 20 வருடங்களுக்கு முன் இதேபோன்று நடந்த ஒரு வேலை நிறுத்தத்தால் அன்றாட பணியாளர்கள் சாப்பாட்டிற்கே கஷ்டப்பட்டனர் . அதுபோன்ற ஒரு நிலைமை வந்துவிடுமோ என்று சினிமா தொழிலாளர்கள் மத்தியில் ஒருவித பயம் ஏற்பட்டுள்ளது . இன்னொரு பக்கம் அதிக பட்ஜெட் செலவு செய்து தயாராகி வரும் அஜித்தின் ' விவேகம் ' , விஜய்யின் ' தளபதி 61 ' உள்பட பல படங்களின் படப்பிடிப்புகள் மற்றும் போஸ்ட் புரடொக்ஷன்ஸ் பணிகளும் முடங்கும் என்பதால் திட்டமிட்டபடி ரிலீஸ் செய்ய முடியுமா ? என்ற சிக்கலும் எழுந்துள்ளது . இதனால் தயாரிப்பாளர்கள் விஷால் மீது கடுப்பில் உள்ளதாகவும் கூறப்படுகிறது . மேலும் ஒட்டுமொத்த தயாரிப்பாளர்களின் நலனுக்காகத்தான் இந்த வேலை நிறுத்தம் என்று அனைத்து தயாரிப்பாளர்களும் ஒத்துழைப்பார்களா ? அல்லது ஒருசில படங்களின் பணிகள் பாதிக்கக்கூடாது என்ற காரணத்தால் வேலைநிறுத்தத்திற்கு எதிர்ப்பு தெரிவிப்பார்களா ? என்பது ஜூன் 1ஆம் தேதி நெருங்கும்போதுதான் தெரியும் ,


இந்தியா - தென் ஆப்பிரிக்கா இடையேயான 4 - வது ஒருநாள் கிரிக்கெட் ஆட்டத்தின்போது இந்திய ரசிகர் ஒருவர் இன ரீதியாக தன்னை திட்டியதாக தென் ஆப்பிரிக்க பந்துவீச்சாளர் இம்ரான் தாஹிர் புகார் அளித்துள்ளார் . இந்தச் சம்பவம் தொடர்பாக தென் ஆப்பிரிக்க கிரிக்கெட் வாரியம் விசாரணையை தொடங்கியுள்ளது . இந்தியா - தென் ஆப்பிரிக்கா இடையேயான 4 - வது ஒருநாள் கிரிக்கெட் ஆட்டம் வான்டரர்ஸில் நடைபெற்றது . இந்த ஆட்டத்தில் தாஹிர் , தென் ஆப்பிரிக்காவின் பிளேயிங் லெவனில் இடம்பெறவில்லை . அவர் , அணி வீரர்களுக்கு உதவியாக செயல்பட்டபோது வார்த்தைகளால் விமர்சிக்கப்பட்டதாக கூறியுள்ளார் . இதுகுறித்து தென் ஆப்பிரிக்க அணி மேலாளர் முகமது மூசாஜீ , " தாஹிர் அளித்த தகவலின்படி , மைதானத்தையும் , வீரர்களின் ஓய்வு அறையையும் இணைக்கும் பாதையில் அவர் சென்றுவந்தபோதெல்லாம் சம்பந்தப்பட்ட இந்திய ரசிகர் இனரீதியாக தாஹிரை விமர்சித்துள்ளார் . இதையடுத்து தாஹிர் மைதான பாதுகாவலர்கள் இருவருடன் அவர் இருந்த இடத்துக்கு சென்றுள்ளார் . அப்போது அவர்களிடையே வாக்குவாதம் ஏற்பட்டுள்ளது . இதையடுத்து , சூழ்நிலையை கட்டுக்குள் கொண்டுவர பாதுகாவலர்கள் அந்த ரசிகரை மைதானத்தில் இருந்து வெளியேற்றியுள்ளனர் . அவர்களிடையே எந்தவொரு மோதலும் ஏற்படவில்லை . மேலும் , தாஹிரின் வாக்குமூலத்தை தென் ஆப்பிரிக்க கிரிக்கெட் சங்கம் ஏற்றுக் கொண்டுள்ளதால் அவர் மீது எந்த நடவடிக்கையும் எடுக்கப்படவில்லை . சம்பவம் தொடர்பாக விசாரணை நடைபெற்று வருகிறது " என்று அவர் கூறினார் .


அறிவியல் அழிவு சக்திகளின் கைகளில் சிக்குவது மிகப்பெரிய அபாயம் ! என்பார்கள் . தமிழகத்தில் அரசியல் மற்றும் க்ரைம் என இரு ஜானர்களிலும் இன்று அந்த அபாயம்தான் நடந்து கொண்டிருக்கிறது . இது மிகப்பெரிய பயங்கரத்துக்கு அஸ்திவாரம் தோண்டும் விஷயமே ! என்கிறார்கள் அரசியல் பார்வையாளர்கள் . விஷயம் இதுதான் . தமிழகத்தில் கடந்த பத்து நாட்களில் அதிரவைத்த இரண்டு விவகாரங்களிலும் முக்கிய குற்றவாளிகள் இருவர் வாட்ஸப் வழியே தங்களின் சொந்த வீடியோக்களை வெளியிட்டு பேசியதும் ! அதன் பின்னணியில் வழக்கு திசை மாறுவதும் ! முளையிலேயே கிள்ளி எறியப்பட வேண்டிய பயங்கரங்கள் . . . என்கிறார்கள் விமர்சகர்கள் . மாதவனை முடிக்க பிரபாகரன் பேசிய வீடியோ ! ஜெ . , பேரவை தலைவி தீபாவின் வீட்டினுள் சமீபத்தில் ‘வருமான வரித்துறை அதிகாரி’ எனும் பெயரில் ஒரு நபர் நுழைந்தார் . அப்போது வீட்டில் தீபாவின் கணவர் மாதவன் மட்டுமே இருந்தார் . இந்த ரெய்டு குறித்து தகவல் கிடைத்ததும் போலீஸ் உள்ளே வர , அந்த ‘அதிகாரி’ சுவர் ஏறி குதித்து தப்பினார் . இது குறித்து மாதவனும் புகார் தந்தார் . இந்நிலையில் சோதனையிட வந்த டுபாக்கூர் வருமான வரித்துறை அதிகாரியை போலீஸ் தேட துவங்கியது . இந்நிலையில் அந்த நபர் தானே பேசி செல்ஃபி வீடியோ ஒன்றை வெளியிட்டார் . அதில் ‘என் பெயர் பிரபாகரன் . தீபாவின் கணவர் மாதவன் சொன்னதாலேயே அப்படி அந்த வீட்டினுள் நுழைந்து அதிகாரி போல் நடித்தேன் . எனக்கு சினிமா வாய்ப்பு வழங்குவதாக சொல்லி , அதற்கு ரிகர்சலாக மாதவன் அப்படி நடிக்க வைத்தார் . ’ என்று பேசியிருந்தார் . இந்த வீடியோ பெரும் அதிர்வலைகளை கிளப்பியது . மாதவனை போலீஸார் தேட துவங்கினர் . ஆனால் அதன் பிறகுதான் போலீஸின் விசாரணையில் தெரிந்தது . . . பிரபாகரனுக்கும் , மாதவனுக்கும் எந்த தொடர்பும் இல்லை என்பது . தீபாவின் வீட்டில் கோடிக்கணக்கில் பணம் இருப்பதாக நினை பிரபாகரன் , வருமான வரித்துறை அதிகாரி போல் நடித்து பணம் பறிப்பதற்காக தீபா இல்லாத நேரத்தில் உள்ளே வந்துள்ளார் . ஆனால் போலீஸ் வந்ததும் எகிறி குதித்து எஸ்கேப் ஆகிவிட்டார் . போலீஸ் தன்னை தேட துவங்கியதும் மொத்த பழியையும் மாதவன் மேல் தூக்கி போட்டு வழக்கின் போக்கை அவர் மேல் திசை திருப்பிவிட்டு தான் தப்பிக்க நினைத்துள்ளார் . ஆனால் அது எடுபடாமல் போய்விட்டது . பிரபாகரனின் செல்ஃபி பேச்சு வீடியோவால் போலீஸே முதலில் குழம்பி மாதவனை சந்தேகப்பட்டது . ஆனால் தீர விசாரித்ததில்தான் பிரபாகரனின் உண்மை ரூபம் தெரிந்தது . இந்த வழக்கில் போலீஸை பாராட்ட வேண்டும் . பினுவை பிடரியை பிடித்து பேச வைத்ததா போலீஸ் ? : பிரபாகரனின் செல்ஃபி வீடியோவுக்கு பிறகு தமிழகத்தை கலக்கிய இன்னொரு வீடியோ ரெளடி பினுவுடையது . அரிவாளால் கேக் வெட்டி பிறந்தநாள் கொண்டாடினாரே அதே பினு . இவரை போலீஸ் தேடிக் கொண்டிருந்தபோது ’எனக்கு திருந்த ஒரு வாய்ப்பு கொடுங்கள் . நான் முன்ன மாதிரி இல்லை . எனக்கு சுகர் இருக்குது . ’ என்று செல்ஃபி வீடியோவில் கெஞ்சியிருப்பார் பினு . தமிழகம் முழுவதும் வைரலாக பரவிய இந்த வீடியோவை பார்த்து பினு மீதான பயங்கர பிம்பம் மக்கள் மத்தியில் தவிடு பொடியானது . இந்த வீடியோ சக்கை போடு போடும் நேரத்தில் பினுவும் கைது செய்யப்பட்டார் . ஆனால் இப்போது சில முக்கிய வழக்கறிஞர்கள் தரும் தகவல் என்னவென்றால் ! . . . பினுவை கைது செய்த போலீஸ் தங்களின் கஸ்டடியில் வைத்து , நன்றாக ‘கவனித்து’ , அதன் பிறகு அவர்களே பினுவை அப்படி அழுது பேச வைத்தார்கள் என்பதே . அதாவது ரெளடிகள் அரெஸ்ட் மூலம் தமிழகத்தில் சட்ட ஒழுங்கு நிலை சீர்கெட்டு கிடப்பதாக ஒரு தகவல் பரவி கிடக்கிறது . மத்திய அமைச்சரே கடுமையாக விமர்சிக்கிறார் . அதிலும் பினுவை குறித்து மக்கள் மத்தியில் பயங்கர கதைகள் உலவ துவங்கின . ஒட்டு மொத்தத்தில் ‘ரெளடிகளின் ராஜியமான தமிழ்நாடு’ என்று விமர்சனம் வெடித்து , ஆட்சி அசிங்கப்பட துவங்கியது . இதை உடைக்கவே ‘பினு ஒரு டம்மி பீசு’ என்று மக்கள் மத்தியில் பரவுவதற்காகவே போலீஸே செய்த ட்ரிக் இது ! என்கிறார்கள் . ஆக தகவல் தொழில்நுட்ப அறிவியலின் ஒரு முக்கிய வடிவமான வாட்ஸ் அப்பில் இந்த மாதிரியாக எதைப் போட்டாலும் வைரலாகும் , அதை மக்கள் நம்புவார்கள் என்பது அரசியல் , ரெளடிகள் போன்ற பல முக்கிய மையங்களின் மனதில் அழுந்த பதிந்திருக்கிறது . அதனால்தான் இப்படியான பொய்களை சம்பந்தப்பட்டவர்களை வைத்தே வீடியோவாக்கி அதை பரப்பிவிடும் யுக்தி பிரபலமாகி இருக்கிறது . இந்த யுக்திகளின் மூலம் இனி ஊழல் அரசியல்வாதிகள் தப்புவார்கள் , கிரிமினல்கள் எஸ்கேப் ஆவார்கள் , வழக்குகள் திசை மாறும் . இதில் பிரபாகரன் விஷயமானது போலீஸை குழப்ப நடந்தது , பினு விவகாரமோ போலீஸே நடத்தியது ! என்கிறார்கள் . மொத்தத்தில் பிடியில்லாத கத்தியாக இருக்கும் இந்த ‘செல்ஃபி வீடியோ’ விஷயம் எங்கே போய் நிற்குமோ தெரியவில்லை .


பா . ரஞ்சித் இயக்கத்தில் ரஜினி நடித்திருக்கும் காலா திரைப்படம் , இன்னும் சில தினங்களில் திரைக்கு வர இருக்கிறது . ஆனால் காலா திரைப்படத்திற்கு மக்கள் மத்தியில் கடும் எதிர்ப்பு தற்போது நிலவி வருகிறது . தூத்துக்குடி பிரச்சனையில் ரஜினி கூறிய கருத்தால் தமிழர்களும் , காவிரி பிரச்சனையில் அவர் தமிழர்களுக்கு ஆதரவாக பேசியதால் கன்னடர்களும் , காலாவை திரையிட எதிர்ப்பு தெரிவித்து வருகின்றனர் . இதில் கர்நாடகாவில் ரஜினியின் காலா திரைப்படத்தை ரிலீஸ் செய்ய கடும் எதிர்ப்பு நிலவி வருகிறது . இந்நிலையில் அந்த தடையை நீக்க கோரி பல்வேறு முயற்சிகளையும் மேற்கொண்டு வருகிறது , காலா படக்குழு . இந்நிலையில் கர்நாடகாவில் காலா படம் ரிலீசாகும் திரையரங்குகளுக்கு உரிய பாதுகாப்பு வழங்க வேண்டும் என கர்நாடக நீதி மன்றத்தில் மனு செய்திருந்தார் தனுஷ் . அந்த வழக்கில் தீர்ப்பு வழங்கிய நீதிமன்றம் , காலா படத்தை வெளியிட திரையரங்கிற்கு உத்தரவிடமுடியாது என கூறி தீர்ப்பளித்திருக்கிறது . காலா திரைப்படத்திற்கு கன்னடர்கள் தெரிவித்திருக்கும் இந்த எதிர்ப்பிற்கு காரணம் , ரஜினி காவிரி பிரச்சனையின் போது தமிழர்களுக்கு ஆதரவாக பேசியது தான் . என தெரிவித்திருக்கும் கன்னடர்கள் , காலா இங்கு ரிலீசானால் திரையரங்குகளில் அதகளம் செய்துவிடுவோம் என்றும் மிரட்டி இருக்கின்றனர் . இதையே காரணமாக கூறி இருக்கும் கர்நாடக முதல்வர் குமாரசாமி , காலா - வை கர்நாடகாவில் திரையிடாமல் இருப்பதே நல்லது என தெரிவித்திருக்கிறார் . மேலும் இந்த திரைப்படத்தை திரையிடுவதால் ஏதேனும் பிரச்சனைகள் ஏற்பட்டால் , அதற்கு தயாரிப்பாளர் தான் முழு பொறுப்பு என்றும் தெரிவித்திருக்கிறார் . இந்த திரைப்படத்தை தயாரித்திருக்கும் தனுஷிற்கு , மறைமுகமாக தனது எதிர்ப்பை இதன் மூலம் காட்டி இருக்கிறார் குமாரசாமி .


சாம்பியன்ஸ் டிராபி கிரிக்கெட் போட்டியின் பயிற்சி ஆட்டத்தில் இலங்கையை வென்று பட்டையை கிளப்பியது ஆஸ்திரேலியா . சாம்பியன்ஸ் டிராபி கிரிக்கெட் போட்டியின் பயிற்சி ஆட்டம் இலங்கை – ஆஸ்திரேலியா இடையே இலண்டனில் நேற்று நடைபெற்றது . இந்த ஆட்டத்தில் டாஸ் வென்ற ஆஸ்திரேலியா முதலில் பந்துவீச தீர்மானித்தது . பேட் செய்த இலங்கை அணியில் கேப்டன் மேத்தியூஸ் அதிகபட்சமாக 106 பந்துகளில் 9 பவுண்டரி , 2 சிக்ஸர்களுடன் 95 ஓட்டங்கள் எடுத்தார் . தொடக்க வீரர் திக்வெல்லா 41 ஓட்டங்கள் , உபுல் தரங்கா 13 ஓட்டங்கள் , மெண்டிஸ் 5 ஓட்டங்கள் , சண்டிமல் 17 ஓட்டங்கள் , கபுகெடரா 30 ஓட்டங்கள் , சீகுகே பிரசன்னா 31 ஓட்டங்களில் வீழ்ந்தனர் . குணரத்னே 70 ஓட்டங்கள் , திசர பெரெரா 1 ஒட்டத்துடன் ஆட்டமிழக்காமல் இருந்தனர் . ஆஸ்திரேலியத் தரப்பில் மொய்ஸஸ் ஹென்ரிக்ஸ் அதிகபட்சமாக 3 விக்கெட்டுகள் வீழ்த்தினார் . பின்னர் களமிறங்கிய ஆஸ்திரேலிய அணியில் ஆரோன் ஃபிஞ்ச் அதிகபட்சமாக 109 பந்துகளில் 11 பவுண்டரி , 6 சிக்ஸர்களுடன் 137 ஓட்டங்கள் எடுத்தார் . கேப்டன் வார்னர் 19 ஓட்டங்கள் , கிறிஸ் லின் 19 ஓட்டங்கள் , ஹென்ரிக்ஸ் 10 ஓட்டங்கள் , மேத்யு வேட் 13 ஓட்டங்கள் , ஸ்டாய்னிஸ் 15 ஓட்டங்கள் , பட்டின்சன் 9 ஓட்டங்கள் எடுத்தனர் . டிராவிஸ் ஹெட் 85 ஓட்டங்கள் , பட் கம்மின்ஸ் 4 ஓட்டங்களுடன் ஆட்டமிழக்காமல் இருந்தனர் . இலங்கை தரப்பில் நுவன் பிரதீப் அதிகபட்சமாக 3 விக்கெட்டுகள் வீழ்த்தினார் . முதலில் பேட் செய்து 50 ஓவர்களில் 7 விக்கெட் இழப்புக்கு 318 ஓட்டங்கள் எடுத்த இலங்கை அணியை , அடுத்து பேட் செய்த ஆஸ்திரேலியா 49.4 ஓவர்களில் 8 விக்கெட் இழப்புக்கு 319 ஓட்டங்கள் எடுத்து வெற்றிக் கொண்டது . இதன்மூலம் பயிற்சி ஆட்டத்திலேயே பட்டையை கிளப்பி நாங்கள் நல்ல ஃபார்மில் இருப்பதை உறுதிப்படுத்தி உள்ளது ஆஸ்திரேலியா .


தமிழ் சினிமாவில் முன்னணி நடிகர்களில் ஒருவராக இருக்கும் மக்கள் செல்வன் விஜய் சேதுபதி வீட்டிற்கு வருமான வரித்துறை அதிகாரிகள் அதிரடியாக திடீர் ஆய்வு மேற்கொண்டுள்ள சம்பவம் திரையுலகினர் மத்தியில் பரபரப்பை ஏற்படுத்தியது . தன்னுடைய எதார்த்தமான நடிப்பின் மூலம் ரசிகர்கள் மனதில் நிலையான இடத்தை தக்க வைத்துக் கொண்டிருப்பவர் நடிகர் விஜய் சேதுபதி . சமீப காலமாக சினிமா மட்டும்மல்லாமல் சமூகம் சார்ந்த விஷயங்களிலும் தன்னுடைய கவனத்தை செலுத்தி வருகிறார் . மேலும் சமூக அக்கறை கொண்ட விஷயங்களை தவறாமல் பதிவு செய்பவர் . மேலும் தன்னை தேடி வரும் ரசிகர்களுக்கு தன்னால் முடிந்த உதவியை செய்து வருகிறார் விஜய் சேதுபதி . சமீபத்தில் ஒரு சில சர்ச்சைகளில் சிக்கி அதில் இருந்து மீண்டு வந்தார் . இந்நிலையில் , சென்னை கீழ்ப்பாக்கம் சாலையில் உள்ள நடிகர் விஜய் சேதுபதிக்கு சொந்தமான அப்பார்ட்மென்டில் வருமான வரித்துறை அதிகாரிகள் திடீர் ஆய்வு மேற்கொண்டுள்ளதாக வெளியான தகவல் விஜய் சேதுபதி ரசிகர்கள் மத்தியில் பரபரப்பை ஏற்படுத்தியது . தற்போது இதுகுறித்து வெளியான தகவலில் . . . விஜய்சேதுபதி வீட்டிற்கு ஐ . டி . , துறையினர் வந்தது , ரெய்டு செய்வதற்கான நோக்கத்தில் இல்லையாம் . சில நாட்களுக்கு முன்னர் விஜய்சேதுபதி , வருமான வரித் தாக்கல் செய்துள்ளார் , அப்போது ஒரு சில ஆவணங்களை சமர்பிக்காமல் விட்டு விட்டதாகவும் , அதனை வாங்கி கொண்டு செல்லவே அதிகாரிகள் அவரது வீட்டிற்கு வந்ததாகவும் தெரிவிக்கப்பட்டது . இந்த தகவல் ரசிகர்களை சற்று நிம்மதியாக்கியுள்ளது .


ஐபிஎல் கிரிக்கெட் போட்டியின் 31 - ஆவது லீக் ஆட்டத்தில் பெங்களூர் அணியை 7 விக்கெட்டுகள் வித்தியாசத்தில் வீழ்த்தி குஜராத் அணி கர்சித்தது . ஐபிஎல் கிரிக்கெட் போட்டியின் 31 - ஆவது லீக் ஆட்டத்தில் பெங்களூரில் நேற்று இரவு நடைபெற்றது . இதில் , டாஸ் வென்ற குஜராத் முதலில் பந்துவீச தீர்மானித்தது . இதையடுத்து பேட் செய்த பெங்களூர் அணியில் கிறிஸ் கெயில் , கேப்டன் விராட் கோலி தொடக்க ஆட்டக்காரர்களாக களமிறங்கினர் . கேப்டன் கோலி 13 பந்துகளுக்கு ஒரு சிக்ஸருடன் 10 ஓட்டங்கள் எடுத்திருந்த நிலையில் ஆட்டமிழந்தார் . அவரைத் தொடர்ந்து டி வில்லியர்ஸ் களம் இறங்க , மறுமுனையில் நின்றிருந்த கெயில் , ஆன்ட்ரு டை பந்துவீச்சில் , விக்கெட் கீப்பர் தினேஷ் கார்த்திக்கிடம் கேட்ச் ஆனார் . அவர் 11 பந்துகளைச் சந்தித்து ஒரு பவுண்டரியுடன் 8 ஓட்டங்கள் எடுத்திருந்தார் . பின்னர் வந்த டிராவிஸ் ஹெட் , முதல் பந்திலேயே டக் அவுட்டானார் . கேதர் ஜாதவ் சற்று நிலைத்து ஆடி 18 பந்துகளுக்கு 4 பவுண்டரிகள் , ஒரு சிக்ஸருடன் 31 ஓட்டங்கள் எடுத்து போல்டாகினார் . அடுத்து மன்தீப் சிங் களம் காண , மறுமுனையில் தடுமாறி வந்த டி வில்லியர்ஸ் 11 பந்துகளுக்கு 5 ஓட்டங்கள் எடுத்து ஆட்டமிழந்தார் . பின்னர் பவன் நெகி களமிறங்க , மன்தீப் சிங் 14 பந்துகளுக்கு 8 ஓட்டங்கள் எடுத்திருந்தபோது ஆன்ட்ரு டை பந்துவீச்சில் ஜடேஜாவிடம் கேட்ச் கொடுத்து ஆட்டமிழந்தார் . அடுத்து சாமுவேல் பத்ரி களத்துக்கு வர , 19 பந்துகளுக்கு 3 பவுண்டரிகள் , 2 சிக்ஸர்களுடன் 32 ஓட்டங்கள் எடுத்திருந்த பவன் நெகி ஆட்டமிழந்தார் . தொடர்ந்து ஆடிய பத்ரி 3 பந்துகளுக்கு 3 ஓட்டங்கள் எடுத்து ஆட்டமிழந்தார் . ஸ்ரீநாத் அரவிந்த் 16 பந்துகளுக்கு 9 ஓட்டங்கள் எடுத்தார் . கடைசி விக்கெட்டாக யுவேந்திர சாஹல் 2 பந்துகளுக்கு 1 ஓட்டம் எடுத்தார் . இப்படி 20 ஓவர்களில் அனைத்து விக்கெட் இழப்புக்கு 134 ஓட்டங்கள் எடுத்தது பெங்களூர் . அங்கித் சோனி 12 பந்துகளுக்கு ஒரு பவுண்டரியுடன் 15 ஓட்டங்களுக்கு ஆட்டமிழக்காமல் களத்தில் இருந்தார் . குஜராத் தரப்பில் ஆன்ட்ரு டை 3 , ஜடேஜா 2 , பாசில் தாம்பி , அங்கித் சோனி , ஃபாக்னர் தலா ஒரு விக்கெட் வீழ்த்தினர் . 135 ரன்கள் என்ற இலக்குடன் களமிறங்கிய குஜராத் அணியில் , தொடக்க வீரர் இஷான் கிஷன் 11 பந்துகளுக்கு 4 பவுண்டரிகளுடன் 16 ஓட்டங்கள் எடுத்து ஆட்டமிழந்தார் . அடுத்து மெக்கல்லம் 3 ஓட்டங்களுக்கு பெவிலியன் திரும்ப , கேப்டன் ரெய்னா - ஆரோன் ஃபிஞ்ச் ஜோடி சேர்ந்து அணியின் ஸ்கோரை உயர்த்தியது . 22 பந்துகளில் அரைசதம் கடந்தார் ஃபிஞ்ச் . இந்நிலையில் 34 பந்துகளுக்கு 5 பவுண்டரிகள் , 6 சிக்ஸர்களுடன் 72 ஓட்டங்கள் எடுத்திருந்த அவர் , பவன் நெகி பந்துவீச்சில் டி வில்லியர்ஸிடம் கேட்ச் கொடுத்து ஆட்டமிழந்தார் . அவரைத் தொடர்ந்து ஜடேஜா களம் இறங்கினார் . தொடர்ந்து நடைபெற்ற ஆட்டத்தில் , 13.5 ஓவர்களில் 3 விக்கெட் இழப்புக்கு 135 ஓட்டங்கள் எடுத்து வென்றது குஜராத் . ரெய்னா 30 பந்துகளுக்கு 4 பவுண்டரிகள் , ஒரு சிக்ஸர் என 34 ஓட்டங்களுடனும் , ஜடேஜா 2 ஓட்டங்களுடனும் ஆட்டமிழக்காமல் இருந்தனர் . பெங்களூர் தரப்பில் சாமுவேல் பத்ரி 2 , பவன் நெகி ஒரு விக்கெட் வீழ்த்தினர் . குஜராத்தின் ஆன்ட்ரு டை ஆட்டநாயகனாக அறிவிக்கப்பட்டார் . பெங்களூர் அணி தொடர்ந்து இரண்டாவது முறையாக தோற்றது குறிப்பிடத்தக்கது . ஐபிஎல் - லில் மிகவும் மோசமான நிலையில் இருப்பது இந்த அணி மட்டுமே .


கடை திறப்பு விழாவிற்கு வந்த நடிகையை ரசிகர்கள் சூழ்ந்துகொண்டு அவரது உடலில் கண்ட இடங்களில் கை வைத்து , அவரிடம் அடிவாங்கிய சம்பவம் பரபரப்பை ஏற்படுத்தியுள்ளது . பிரபல இந்தி நடிகை ஜரின் கான் . இவர் பாலிவுட்டில் நடிகர் சல்மான்கான் நடித்த ' வீர் ' , ' ரெடி ' , ' ஹவுஸ் ஃபுல்2 ' உள்ளிட்ட , பல படங்களில் நடித்துள்ளார் . தமிழில் நடிகர் நகுல் நடித்த ' நான் ராஜாவாகப் போகிறேன் ' என்ற படத்தில் ஒரு பாட்டிற்கு கவர்ச்சி நடனமாடியுள்ளார் . இந்நிலையில் இவர் நேற்று முன் தினம் , ஒரு கடை திறப்பு விழாவிற்காக அவுரங்காபாத் சென்றிருந்தார் . நடிகை வருவதைக் அறிந்து அந்தக்கடையின் வாசலில் ரசிகர்கள் ஏராளமானோர் திரண்டனர் . கடையை திறந்த வைத்த பின் , ரசிகர்களுக்கு கையசைத்த ஜரின் கான் . பின்னர் தன்னுடைய காரில் ஏறி செல்ல முயன்றார் . ஆனால் அங்கு ரசிகர்கள் கூட்டம் அதிகமாக இருந்ததால் பாதுகாவலர்களை மீறி சில ரசிகர்கள் முண்டியடித்து அவருடன் போட்டோ எடுக்க முயன்றனர் . சில கூட்டத்தோடு கூட்டமாக அவரை தொட்டு அத்துமீறிய தால் ஆத்திரமடைந்த நடிகை சிலரை அடித்துவிட்டு கூட்டத்தில் இருந்த சிலரை தள்ளிவிட்டு விட்டு அங்கிருந்து தப்பினார் . பின் பாதுகாவலர்கள் மற்றும் ரசிகர்கள் அவரை பத்திரமாக காரில் ஏற்றி அனுப்பி வைத்தனர் . இந்த மோசமான அனுபவம் குறித்து பேசிய நடிகை ஜரின் கான் கூறுகையில் . . . சிலர் கண்ட இடங்களில் என் உடலை தொட்டதால் ஆத்திரம் அடைந்து விட்டேன் . அப்போது என் பாதுகாப்பிற்காக சிலரை தள்ளிவிட்டு விட்டும் , அடித்து விட்டும் அங்கிருந்து தப்பினேன் . இதுபோன்ற நிகழ்ச்சிகளுக்கு நடிகைகளை அழைக்கும்போது பாதுகாப்பை மேலும் அதிகரிக்க வேண்டும் என்று தெரிவித்துள்ளார் .


முத்தரப்பு டி20 கிரிக்கெட் தொடரின் 5 - வது மற்றும் தனது கடைசி லீக் ஆட்டத்தில் வங்கதேசத்தை இந்தியா இன்று எதிர்கொள்கிறது . இலங்கை நடத்திவரும் இந்தத் தொடரில் இந்திய அணி இதுவரை அந்நாட்டு அணியையும் , வங்கதேசத்தையும் தலா ஒரு முறை வீழ்த்தியுள்ளது . கடந்த 6 - ஆம் தேதி நடைபெற்ற முதல் ஆட்டத்தில் 5 விக்கெட்டுகள் வித்தியாசத்தில் இலங்கையிடம் இந்திய அணி வீழ்ந்தது . முதல் ஆட்டத்திலேயே தோல்வியடைந்து ரசிகர்களுக்கு அதிர்ச்சியை அளித்தது . இருப்பினும் , தனது இரண்டாவது ஆட்டத்தில் வங்கதேசத்தை எதிர்கொண்ட இந்திய அணி , ஆறு விக்கெட்டுகள் வித்தியாசத்தில் வென்றது . இலங்கையுடன் கடந்த 10 - ஆம் தேதி மோதிய வங்கதேசம் 5 விக்கெட்டுகள் வித்தியாசத்தில் வென்றது . இந்தியாவுடனான ஆட்டத்தில் தோல்வியுடன் தொடங்கிய வங்கதேசம் , பதிலடி கொடுக்கும் வகையில் இன்று விளையாடும் . கொழும்பு நகரில் உள்ள பிரேமதாசா மைதானத்தில் டி20 ஆட்டத்தைப் பொறுத்த வரையில் முதலில் பேட்டிங் செய்த அணியும் , முதலில் பந்துவீசிய அணிகளும் தலா 15 முறை வெற்றி பெற்றுள்ளன . இலங்கைக்கு எதிரான ஆட்டத்தில் வங்கதேசம் 19.4 ஓவர்களில் 215 ஓட்டங்கள் எடுத்ததே இந்த மைதானத்தின் அதிகபட்ச ரன்களாக உள்ளது . லீக் சுற்றில் இந்தியாவின் கடைசி ஆட்டம் என்பதால் , இன்று நடைபெறவுள்ள ஆட்டம் மிகவும் விறுவிறுப்புடன் இருக்கும் . ஒருவேளை இந்த ஆட்டத்தில் இந்தியா தோல்வி அடைந்தாலும் இலங்கை - வங்கதேசம் மோதும் கடைசி ஆட்டத்தின் முடிவைப் பொறுத்தே இறுதிப் போட்டிக்கு தகுதி பெறுமா ? இல்லையா ? என்பது தெரியும் .


இந்திய கிரிக்கெட் அணியின் கேப்டன் கோலியை தொடர் முழுவதுமாக சாய்த்தால் மட்டுமே , இந்தத் தொடரில் எங்களது வெற்றியை உறுதி செய்வதற்கான வாய்ப்புகளை ஏற்படுத்திக் கொள்ள முடியும் என்று ஆஸ்திரேலிய வேகப்பந்து வீச்சாளர் மிட்செல் ஸ்டார்க் கூறியுள்ளார் . இந்தியா வந்துள்ள ஆஸ்திரேலிய அணி , 4 போட்டிகள் கொண்ட டெஸ்ட் தொடரில் இந்திய அணியுடன் மோதி வருகிறது . இதில் புணேவில் நடைபெற்ற முதல் டெஸ்டில் ஆஸ்திரேலியா 333 ஓட்டங்கள் வித்தியாசத்தில் வெற்றி கண்டது . விறுவிறுப்பான ஆட்டத்துக்கு பெயர்போன கோலி , அதிர்ச்சி அளிக்கும் வகையில் தனது முதல் இன்னிங்ஸில் ஓட்டங்கள் ஏதும் இன்றியும் மற்றும் இரண்டாவது இன்னிங்ஸில் 13 ஓட்டங்களிலும் ஆட்டமிழந்தார் . இதில் முதல் இன்னிங்ஸில் கோலியை டக் அவுட் ஆக்கிய பெருமையை ஆஸ்திரேலிய வீரர் மிட்செல் ஸ்டார்க் தேடிக் கொண்டார் . இந்த நிலையில் , அதுகுறித்து மிட்செல் ஸ்டார்க் கூறியதாவதுஃ ‘கோலி ஒரு மிகச் சிறந்த வீரர் என்பதை நாம் அனைவரும் அறிவோம் . இந்த ஆண்டில் ஏற்கெனவே அவர் மலை போல ஓட்டங்களை குவித்துள்ளார் . இந்த நிலையில் , முதல் டெஸ்ட்டில் அவரை நாங்கள் ஓட்டங்கள் ஸ்கோர் செய்ய விடவில்லை . எனவே , 2 - ஆவது போட்டியில் அவர் மிகுந்த பலத்துடனும் , ஆக்ரோஷத்துடனும் திரும்புவார் என்ற எச்சரிக்கையுடன் கோலியை நாங்கள் எதிர்நோக்கிக் கொண்டிருக்கிறோம் . ஏனெனில் , இந்தத் தொடர் முழுவதுமாகவே கோலி ஒரு முக்கிய விக்கெட் ஆவார் . இந்த தொடர் முழுவதுமாக அவரது விக்கெட்டை சாய்த்தால் மட்டுமே , இந்தத் தொடரில் எங்களது வெற்றியை உறுதி செய்வதற்கான வாய்ப்புகளை ஏற்படுத்திக் கொள்ள முடியும் . முதல் டெஸ்ட் வெற்றி எங்களுக்கு மகிழ்ச்சியை அளித்துள்ளபோதும் , இந்த ஒரு வெற்றியே தொடரை கைப்பற்றுவதற்கு போதுமானதாக இருக்காது என்பதை உணர்ந்துள்ளோம் . இன்னும் 3 முக்கியமான போட்டிகளை எதிர்கொள்ள வேண்டியுள்ளது” என்று ஸ்டார்க் கூறினார் . இந்தியா - ஆஸ்திரேலியா மோதும் 2 - ஆவது டெஸ்ட் கிரிக்கெட் போட்டி மார்ச் 4 - ஆம் தேதி பெங்களூரில் நடைபெற உள்ளது .


சர்ச்சைக்குரிய ‘பத்மாவதி’ இந்திப்படத்தின் கதாநாயகி தீபிகா படுகோனே , இயக்குனர் பன்சாலி ஆகியோரின் தலையை எடுப்பவர்களுக்கு ரூ . 10 கோடி பரிசு வழங்கப்படும் என்ற பா . ஜனதா தலைவரின் பேச்சு சர்ச்சையை எழுப்பி உள்ளது . ராஜபுத்திரர்கள் போராட்டம் சித்தூர் ராணி பத்மினியின் கதை இந்தியில் ‘பத்மாவதி’ என்ற பெயரில் சினிமாவாக தயாரிக்கப்பட்டுள்ளது . நடிகை தீபிகா படுகோனே ராணி பத்மினியாக நடித்து உள்ளார் . பிரபல இயக்குனர் சஞ்சய் லீலா பன்சாலு திரைக்கதை வசனம் எழுதி இயக்கி உள்ளார் . படத்தில் சித்தூர் ராணி பத்மினியின் வரலாறு தவறாக சித்தரிக்கப்பட்டு உள்ளதாக ராஜஸ்தான் , குஜராத் மற்றும் மராட்டிய மாநிலத்தில் வசிக்கும் ராஜ புத்திர வம்சத்தினர் எதிர்ப்பு தெரிவித்து போராட்டத்தில் ஈடுபட்டு வருகிறார்கள் . வெளியீடு தள்ளி வைப்பு இந்த படத்தில் ராணி பத்மினி வேடத்தில் நடித்த தீபிகா படுகோனே மூக்கை அறுப்போம் என்றும் அவரது தலையையோ அல்லது படத்தின் டைரக்டர் சஞ்சய் லீலா பஞ்சாலி தலையையோ கொண்டு வருபவர்களுக்கு ரூ . 5 கோடி பரிசு வழங்கப்படும் எனவும் போராட்டக்காரர்கள் அறிவித்தது பெரும் சர்ச்சையாகி உள்ளது . படத்தின் நாயகி தீபிகாவிற்கு பாதுகாப்பு அதிகரிக்கப்பட்டு உள்ளது . பல்வேறு சர்ச்சைகள் எழுந்து உள்ளநிலையில் படத்தின் வெளியீடு தேதியை தயாரிப்பு நிறுவனம் ஒத்திவைத்தது . ரூ . 10 கோடி பரிசு இந்நிலையில் அரியானா மாநில பாரதீய ஜனதாவின் தலைமை ஊடக ஒருங்கிணைப்பாளர் சுராஜ் பால் அமு பேசுகையில் , தீபிகா மற்றும் பன்சாலியின் தலைக்கு ரூ . 5 கோடி பரிசு அறிவித்த மீரட் இளைஞருக்கு பாராட்டு தெரிவிக்க விரும்புவதாக குறிப்பிட்டார் . அவர் மேலும் பேசுகையில் ‘‘அவர்களுடைய தலையை எடுப்பவருக்கு நாங்கள் ரூ . 10 கோடி பரிசு வழங்குவோம் , அவருடைய குடும்பத்திற்கு தேவையான அனைத்து வசதியையும் நாங்கள் ஏற்படுத்தி கொடுப்போம்’’ என்றார் . பெரும் சர்ச்சை மேலும் , ‘‘வைப்பட்டால் பா . ஜனதாவில் இருந்து விலகுவேன்’’ என கூறிஉள்ள சுராஜ் பால் அமு , ‘‘பத்மாவதி படம் மீது நடவடிக்கை எடுக்க பிரதமர் மோடி தன்னுடைய அதிகாரத்தை பயன்படுத்த வேண்டும்’’ எனவும் கூறிஉள்ளார் . அவருடைய பேச்சு பெரும் சர்ச்சையாகி உள்ளது .


12 நாள் படம் ! ' துப்பறிவாளன் ' , ' இரும்புத்திரை ' , ஆகிய படங்களில் நடித்த ராம்குமார் ' கோக்கோ மாக்கோ ' என்ற படத்தின் மூலம் கதாநாயகன் ஆகியிருக்கிறார் . இவருக்கு ஜோடியாக தனுஷா நடிக்கிறார் . இவர்களுடன் ஒய் . ஜி மகேந்திரன் , டெல்லி கணேஷ் , சாங் அஜய்ரத்னம் , சந்தானபாரதி , தினேஷ் ஆகியோரும் நடித்துள்ளனர் . படத்துக்கு இசை அமைத்து டைரக்ட் செய்துள்ள அருண்காந்த் கூறுகையில் , ஒரு பயணத்தின் போது ஏற்படும் காதலை திகிலுடன் , இந்த படத்தில் சொல்லியிருக்கிறோம் . ' கோக்கோ மாக்கோ ' என்றால் தமாஷ் என்று அர்த்தம் . பெரும்பகுதி கதை கடற்கரை பகுதிகளில் நடப்பதுபோல் இருக்கும் . படம் ஆரம்பம் முதல் இறுதிவரை சிரிக்க வைக்கும் இளம் தலைமுறையினரை கவர்ந்து இழுக்கும் வகையில் திரைக்கதை அமைத்து இயக்கி இருப்பதாக கூறினார் . மேலும்12 நாட்கள் சென்னை மற்றும் சுற்றுப்புறங்களில் நடைபெற்று முடிவடைந்துள்ளதாக தெரிவித்தார் . 6 கோடி கேட்ட நடிகர் ! இந்தி பட உலகை நம்பி , மும்பையில் குடியேறிவிட்ட நடிகர் விளையாட்டு படத்தின் மூலம் இரண்டாவது ரவுண்டு வந்தார் . அவருடைய மறுபிரவேசம் பெரிய பரபரப்பை ஏற்படுத்தும் என்று எதிர்பார்த்தார்கள் . அப்படி எதுவும் நடக்கவில்லை என்றாலும் அந்த நடிகர் தனது சம்பளத்தை ரூபாய் 2 கோடியாக உயர்த்தி விட்டார் . இந்நிலையில் , சமீபத்தில் அவரிடம் ஒரு இயக்குனர் கதை சொன்னாராம் அவரிடம் ரூபாய் 6 கோடி சம்பளம் கேட்டாராம் நடிகர் . கதை பிடிக்கவில்லை என்றால் இப்படி அதிக சம்பளம் கேட்பது அந்த நடிகரின் வழக்கம் என்கிறார் ஒரு தயாரிப்பாளர் .


முன்னாள் முதல்வர் ஜெயலலிதா , கடந்த 5ம் தேதி காலமானார் . இதையடுத்து ஒ . பன்னீர்செல்வம் முதலமைச்சராக பதவியேற்றார் . ஜெயலலிதா மறைவுக்கு பின் , அதிமுக பொது செயலாளர் பதவி காலியாகவே உள்ளது . இதனால் , அந்த பதவிக்கு , அவரது தோழி சசிகலாவை பொறுப்பேற்குமாறு அமைத்து அமைச்சர்களும் , மூத்த நிர்வாகிகளும் வலியுறுத்தி வருகின்றனர் . ஆனால் , தொண்டர்கள் மத்தியில் இதற்கு கடும் எதிர்ப்பு எழுந்துள்ளது . இதனை கண்டித்து பல்வேறு மாவட்டங்களில் சசிகலாவுக்கு எதிராக அதிமுகவினர் கண்டன போஸ்டர்கள் , பேனர்களை வைத்துள்ளனர் . இதற்கிடையில் ஜெயலலிதாவின் அண்ணன் மகள் தீபாவை , அதிமுகவை வழி நடத்துமாறு சிலர் கூறி வருகின்றனர் . இதையொட்டி தீபாவை ஆதரித்து பல பகுதிகளில் கட்அவுட்கள் , பேனர்கள் , போஸ்டர்கள் ஒட்டப்படுகின்றன . அதிமுகவில் ஜெயலலிதாவுக்கு பிறகு யார் தலைமையேற்று வழி நடத்துவது என்பது கேள்விக் குறியாகவும் , குழப்பமாகவும் உள்ளது . இதனால் , பல்வேறு மாவட்டங்களில் உள்ள அதிமுகவினர் , மாற்று கட்சிகளில் சேரத் தொடங்கியுள்ளனர் . இந்நிலையில் , கோவில்பட்டியில் , அதிமுக மகளிர் அணியை சேர்ந்த 50க்கு மேற்பட்டோர் , அதிமுகவில் இருந்து விலகி பி . ஜே . பி . யில் இணைந்துள்ளனர் . இதனால் , அதிமுக நிர்வாகிகள் அதிர்ச்சியடைந்துள்ளனர் . இதேபோல் பலரும் , பல்வறு கட்சியில் சேர இருப்பதாக கூறப்படுகிறது .


கடந்த நாடாளுமன்ற தேர்தலில் பாஜக கொடுத்த வாக்குறுதிகள் நிறைவேற்றப்படவில்லை என்றும் , அதை முழுமையான நிறைவேற்ற இன்னும் 5 ஆண்டுகள் தேவைப்படும் என தெரிவித்த அக்கட்சியின் எம் . பி . சுப்ரமணியன்சாமி , தற்போது இந்தியாவின் பொருளாதார நிலை சரியில்லை என்றும் குற்றம்சாட்டியுள்ளார் . மும்பையில் விராத் இந்துஸ்தான் சங்கம் சார்பில் நடந்த இந்தியாவின் மிகப்பெரிய கதை எனும் நிகழ்ச்சியில் பாஜக மூத்த தலைவர் சுப்பிரமணியன் சுவாமி பங்கேற்றுப் பேசினார் . அப்போது பொருளாதார வளர்ச்சி வாக்குகளை கொண்டு வராது . கடந்த முறை பாஜக ஆட்சியில் இருந்தபோது பிரதமராக இருந்த வாஜ்பாய் , இந்தியா ஒளிர்கிறது என்று அரசு சார்பில் பிரச்சாரம் செய்தார் . ஆனால் , அது மக்கள் மத்தியில் எடுபடவில்லை , தோல்வியில் முடிந்தது . ஆனால் , கடந்த 2014 - ம் ஆண்டு தேர்தலில் பாஜக இந்துத்துவா மீதும் , ஊழல் இல்லாத அரசு மீதும் நம்பிக்கை வைத்து தேர்தலைச் சந்தித்தது . அதிகமான இடங்களில் வென்று ஆட்சியைப் பிடித்தது . பாஜக வெற்றி பெற இந்துத்துவாதான் துணை புரிந்தது என கூறினார் . . மத்தியில் ஆளும் பாஜக தலைமையிலான தேசிய ஜனநாயகக் கூட்டணி அரசு 2014ம் ஆண்டு தேர்தலில் மக்களிடம் அளித்த வாக்குறுதிகளை நிறைவேற்றத் தொடங்கிவிட்டது . ஆனால் , அந்த வாக்குறுதிகளை நிறைவேற்ற மக்கள் கூடுதலாக இன்னும் 5 ஆண்டுகள் வாய்ப்பளிக்க வேண்டும் என பகீர் கிளப்பினார் . கடந்த 2014 - ம் ஆண்டு தேர்தலில் அளித்த வாக்குறுதிகள் அனைத்தையும் நிறைவேற்றி இருக்கிறோம் என நான் கூறவில்லை . நாங்கள் என்ன கூறினோமோ அதை செய்துமுடிக்க இன்னும் 5 ஆண்டுகள் வேண்டும் என சுவாமி குறிப்பிட்டார் . நாட்டின் பொருளாதாரம் நிச்சயமாக நல்ல நிலைமையில் இல்லை . நான் இப்போது நிதிஅமைச்சராகவும் இல்லை . நாட்டில் மக்கள் மீது விதிக்கப்படும் பல்வேறு வகையான வரிகளை நீக்க வேண்டும் என சுப்பிரமணியன் சுவாமி பேசினார் .


கடின உழைப்பை மட்டுமே நம்பவேண்டுமே தவிர மற்றவர்களின் உதவியை எதிர்நோக்க கூடாது என்ற தனது தந்தையின் அறிவுரையை நினைத்து இந்திய அணியின் கேப்டன் விராட் கோலி நெகிழ்ந்துள்ளார் . சமகால கிரிக்கெட்டின் தலைசிறந்த வீரர் இந்திய அணி கேப்டன் விராட் கோலி . தனது கடின உழைப்பின் மூலமாகவும் திறமையை மெருகேற்றி தன்னை மேம்படுத்தி கொண்டதன் மூலமாகவும் இன்று இந்திய அணியின் கேப்டனாக வளர்ந்து நிற்கிறார் . சதங்களையும் சாதனைகளயும் குவித்துவரும் விராட் கோலி , மாஸ்டர் பிளாஸ்டர் சச்சின் டெண்டுல்கரின் பெரும்பாலான சாதனைகளை அல்லது அனைத்து சாதனைகளையும் முறியடித்து விடுவார் என எதிர்பார்க்கப்படுகிறது . அந்தளவிற்கு டெஸ்ட் மற்றும் ஒருநாள் கிரிக்கெட் என இரண்டிலுமே சிறப்பான ஆட்டத்தை தொடர்ச்சியாக வெளிப்படுத்தி வருகிறார் . சாதனை நாயகனாகவும் வெற்றிகரமான கேப்டனாகவும் வலம்வரும் விராட் கோலி , தனது தந்தை கூறிய அறிவுரையை டுவிட்டரில் பகிர்ந்து நெகிழ்ந்துள்ளார் . தந்தையர் தினத்தை ஒட்டி தனது தந்தையுடன் இருக்கும் புகைப்படத்தை பகிர்ந்த விராட் கோலி , அவரது தந்தை கூறிய அறிவுரையையும் நினைவு கூர்ந்தார் . < blockquote class = " twitter - tweet " data - lang = " en " > < p lang = " en " dir = " ltr " > This Father & # 39 ; s day do something memorable and make it special with your father . 😊 < a href = " https : / / twitter . com / hashtag / HappyFathersDay ? src = hash & amp ; ref _ src = twsrc % 5Etfw " > # HappyFathersDay < / a > < a href = " https : / / twitter . com / hashtag / ComeOutAndPlay ? src = hash & amp ; ref _ src = twsrc % 5Etfw " > # ComeOutAndPlay < / a > < a href = " https : / / t . co / amwaFOuqfB " > pic . twitter . com / amwaFOuqfB < / a > < / p > & mdash ; Virat Kohli ( @ imVkohli ) < a href = " https : / / twitter . com / imVkohli / status / 1008329659199586304 ? ref _ src = twsrc % 5Etfw " > June 17,2018 < / a > < / blockquote > < script async src = " https : / / platform . twitter . com / widgets . js " charset = " utf - 8 " > < / script > தனது தந்தை கூறியதாக விராட் கோலி பதிவிட்ட டுவீட்டில் , எனது சிறு வயதிலேயே கடினமாக உழைக்குமாறும் கடின உழைப்பின் மீது மட்டுமே நம்பிக்கை வைக்க வேண்டும் எனவும் , மற்றவர்களின் உதவியை எதிர்பார்க்க கூடாது எனவும் அறிவுறுத்தினார் . என் தந்தை கூறிய அறிவுரை , என் வாழ்வில் முக்கிய பங்கு வகிக்கிறது . அவர் என்னை சரியாக வழிநடத்தியிருக்கிறார் . நன்றி அப்பா என கோலி பதிவிட்டுள்ளார் . 2006ம் ஆண்டில் விராட் கோலிக்கு 18 வயது இருக்கும்போது அவரது தந்தை பிரேம் கோலி இறந்துவிட்டார் .


ஐபிஎல் கிரிக்கெட் தொடரின் 18 - ஆவது லீக் ஆட்டத்தில் டெல்லி டேர்டெவில்ஸ் அணியை 4 விக்கெட் வித்தியாசத்தில் வீழ்த்தியதன்மூலம் கொல்கத்தா நைட் ரைடர்ஸ் அணி 5 ஆட்டங்களில் 4 வெற்றியைப் பெற்றுள்ளது என்பது குறிப்பிடத்தக்கது . ஐபிஎல் கிரிக்கெட் தொடரின் 18 - ஆவது லீக் ஆட்டம் டெல்லியில் நேற்று நடைபெற்றது . இந்த ஆட்டத்தில் டாஸ் வென்று முதலில் பேட் செய்த டெல்லி அணியின் இன்னிங்ஸை சஞ்சு சாம்சனும் , சாம் பில்லிங்ஸும் தொடங்கினர் . கோல்ட்டர் நைல் வீசிய முதல் ஓவரில் இரு பவுண்டரிகளை விளாசினார் சாம்சன் , உமேஷ் யாதவ் வீசிய மூன்றாவது ஓவரில் மூன்று பவுண்டரிகளை எடுத்தார் . டெல்லி அணி 6.1 ஓவர்களில் 53 ஓட்டங்களாய் எட்டியபோது சாம் பில்லிங்ஸின் விக்கெட்டை இழந்தது . அவர் 17 பந்துகளில் 21 ஓட்டங்கள் எடுத்து கோல்ட்டர் நைல் பந்துவீச்சில் அவுட்டானார் . பின்னர் கருண் நாயர் களமிறங்க , சாம்சன் 25 பந்துகளில் 7 பவுண்டரிகளுடன் 39 ஓட்டங்கள் சேர்த்து அவுட்டானார் . இதனையடுத்து கருண் நாயருடன் இணைந்தார் ஷ்ரேயஸ் ஐயர் . இந்த ஜோடி 43 ஓட்டங்கள் எடுத்தது . ஷ்ரேயஸ் ஐயர் 17 பந்துகளில் 26 ஓட்டங்கள் சேர்த்து ஆட்டமிழக்க , மறுமுனையில் கருண் நாயர் 27 பந்துகளில் 21 ஓட்டங்கள் எடுத்த நிலையில் கோல்ட்டர் நைல் பந்துவீச்சில் ஸ்டெம்பை பறிகொடுத்தார் . அப்போது டெல்லி அணி 15 ஓவர்களில் 4 விக்கெட் இழப்புக்கு 110 ஓட்டங்கள் எடுத்திருந்தது . பின்னர் வந்த ரிஷப் பந்த் , குல்தீப் யாதவ் வீசிய 16 - ஆவது ஓவரில் சிக்ஸரை விளாசினார் . ரிஷப் பந்த் , உமேஷ் யாதவ் வீசிய அடுத்த ஓவரில் 3 சிக்ஸரையும் , 2 பவுண்டரிகளையும் பறக்கவிட , அந்த ஓவரில் மட்டும் 26 ஓட்டங்கள் எடுத்து அசத்தினார் . இதனிடையே மேத்யூஸ் 1 ஓட்டத்தில் வெளியேற , ரிஷப் பந்த் 16 பந்துகளில் 4 சிக்ஸர் , 2 பவுண்டரிகளுடன் 38 ஓட்டங்கள் எடுத்து அவுட்டானார் . பின்வரிசையில் கிறிஸ் மோரீஸ் 9 பந்துகளில் 16 ஓட்டங்கள் சேர்க்க , டெல்லி அணி 20 ஓவர்களில் 7 விக்கெட் இழப்புக்கு 168 ஓட்டங்கள் சேர்த்தது . கொல்கத்தா தரப்பில் கோல்ட்டர் நைல் 3 விக்கெட் வீழ்த்தினார் . உமேஷ் யாதவ் ஒரு விக்கெட் வீழ்த்தினார் . பின்னர் ஆடிய கொல்கத்தா அணியில் டி கிராண்ட்ஹோம் 1 ஓட்டம் , ராபின் உத்தப்பா 4 ஓட்டங்கள் , கேப்டன் கெளதம் கம்பீர் 14 ஓட்டங்கள் என சொற்ப ஓட்டங்களில் வெளியேற அந்த அணி 2.5 ஓவர்களில் 21 ஓட்டங்களுக்கு 3 விக்கெட்டுகளை இழந்தது . அந்த அணி தோற்றுவிடும் என எதிர்பார்க்கப்பட்ட நேரத்தில் 4 - ஆவது விக்கெட்டுக்கு இணைந்த மணீஷ் பாண்டே - யூசுப் பதான் இணை அசத்தலாக ஆட , கொல்கத்தா அணி சரிவிலிருந்து மீண்டது . கம்மின்ஸ் வீசிய 6 - ஆவது ஓவரில் பதான் 3 பவுண்டரிகளை விரட்ட , ஆட்டம் சூடுபிடித்தது . அவரைத் தொடர்ந்து பாண்டே சிக்ஸரையும் , பவுண்டரியையும் விரட்ட , கொல்கத்தா அணி 10 ஓவர்களில் 88 ஓட்டங்களை எட்டியது . இதன்பிறகு ஜாகீர்கான் வீசிய 14 - ஆவது ஓவரில் சிக்ஸரை விளாசி 34 பந்துகளில் அரை சதம் கண்டார் பதான் . தொடர்ந்து வேகம் காட்டிய அவர் , மோரீஸ் பந்துவீச்சில் பவுண்டரியை விளாசிய கையோடு அவரிடமே கேட்ச் ஆனார் . அவர் 39 பந்துகளில் 2 சிக்ஸர் , 6 பவுண்டரிகளுடன் 59 ஓட்டங்கள் குவித்தார் . இந்த ஜோடி 4 - ஆவது விக்கெட்டுக்கு 72 பந்துகளில் 110 ஓட்டங்கள் குவித்திருந்தது . இதனையடுத்து சூர்யகுமார் களமிறங்க , பாண்டே 37 பந்துகளில் அரை சதத்தை எட்டினார் . இதனிடையே சூர்யகுமார் 7 ஓட்டங்களில் வெளியேறினார் . கடைசி ஓவரில் டெல்லி அணியின் வெற்றிக்கு 9 ஓட்டங்கள் தேவைப்பட்டது . மிஸ்ரா வீசிய அந்த ஓவரின் முதல் பந்தை வீணடித்த கிறிஸ் வோக்ஸ் , அடுத்த பந்தில் ஆட்டமிழந்தார் . அவர் 3 ஓட்டங்கள் எடுத்தார் . இதையடுத்து வந்த சுநீல் நரேன் 3 - ஆவது பந்தில் ஒரு ரன் எடுக்க , அடுத்த பந்தில் சிக்ஸரை விளாசிய பாண்டே , அதற்கடுத்த பந்தில் இரண்டு ஓட்டங்களை எடுக்க , கொல்கத்தா 19.5 ஓவர்களில் 6 விக்கெட் இழப்புக்கு 169 ஓட்டங்கள் எடுத்து வெற்றிப் கண்டது . பாண்டே 69 ஓட்டங்கள் , சுநீல் நரேன் ஒரு ஓட்டம் எடுத்து ஆட்டமிழக்காமல் களத்தில் இருந்தனர் . டெல்லி தரப்பில் ஜாகீர்கான் , பட் கம்மின்ஸ் ஆகியோர் தலா இரண்டு விக்கெட்டுகளை வீழ்த்தினர் . இந்த வெற்றியின் மூலம் கொல்கத்தா நான்கு வெற்றிகளைப் பெற்றுள்ளது . இதுவரை இந்த அணி ஐந்து ஆட்டங்களை ஆடியுள்ளது .


கடந்த ஓராண்டாக இந்திய அணியில் இடம் கிடைக்காமல் தவித்துவந்த சுரேஷ் ரெய்னா , கடந்த ஆண்டின் இறுதியில் யோ - யோ டெஸ்டில் தேர்ந்தார் . அதையடுத்து தென்னாப்பிரிக்காவுக்கு எதிரான டெஸ்ட் மற்றும் ஒருநாள் அணியில் இடம்பெறாத ரெய்னாவுக்கு டி20 அணியில் வாய்ப்பு வழங்கப்பட்டது . கிடைத்த வாய்ப்பை நன்றாகவே பயன்படுத்தினார் என்றே கூறவேண்டும் . அதுவும் நேற்றைய கடைசி போட்டியில் அதிரடியாக 43 ரன்கள் விளாசியதுடன் ஒரு விக்கெட்டையும் வீழ்த்தி , ஆட்டநாயகன் விருதை பெற்றார் . அதிரடியாகவும் ஆக்ரோஷமாகவும் பேட்டிங் ஆடுவதுதான் ரெய்னாவின் இயல்பு . தென்னாப்பிரிக்க டி20யில் தனது திறமையை மீண்டுமொரு முறை நிரூபித்த ரெய்னா , ஒருநாள் அணியிலும் இடம்பெற தீவிர முயற்சிகளையும் பயிற்சிகளையும் மேற்கொண்டு வருகிறார் . இந்நிலையில் , ரெய்னா குறித்து கருத்து தெரிவித்துள்ள பயிற்சியாளர் ரவி சாஸ்திரி , ரெய்னா ஆக்ரோஷமான வீரர் . பயமின்றி விளையாடக்கூடியவர் . அவரிடம் எனக்கு பிடித்ததே அதுதான் . நீண்ட இடைவெளிக்கு பிறகு அணியில் இடம்பிடித்த வீரருக்கு தனது திறமையை நிரூபிக்க வேண்டிய கட்டாயமும் அழுத்தமும் இருக்கும் . அதை எதையுமே பொருட்படுத்தாமல் , தனக்கே உரிய பாணியில் விளையாடினார் ரெய்னா என ரவி சாஸ்திரி புகழ்ந்துள்ளார் . இதையடுத்து இலங்கையில் நடைபெற உள்ள முத்தரப்பு தொடர் , ஐபிஎல் ஆகிய தொடர்களில் விளையாட உள்ளார் . இவற்றை பயன்படுத்தி அணியில் மீண்டும் தனக்கான நிரந்தர இடத்தை பிடிக்க ரெய்னா முயற்சிப்பார் என்பதால் , அவரிடமிருந்து அதிரடி ஆட்டத்தை எதிர்பார்க்கலாம் . எனவே ரசிகர்கள் ஆர்வமாக உள்ளனர் .


தமிழ்சமூகத்தின் ஒரே காவலாளி என்ற எண்ணத்துடன் ‘ஏங்க என்னங்க நடக்குது இங்கே ? என்று அவ்வப்போது சவுண்டு விட்டு வரும் முன்னாள் ஒளிப்பதிவாளரும் இயக்குநருமான தங்கர் பச்சான் இன்று பத்திரிகையாளர்களுக்கு எதிராகப் பெருங்குரலெடுத்து கூவியிருக்கிறார் . மகாகவி பாரதியாரின் பிறந்தநாளான டிசம்பர் 11ம் தேதியை மொத்தமாக மறந்துவிட்டு , அதே ஊடகங்கள் ரஜினி பிறந்தநாளை 24மணிநேரமும் கொத்துபரோட்டா போட்டுக்கொண்டிருப்பதே தங்கரின் ஆத்திரத்துக்குக் காரணம் . இதோ தங்கரின் கொந்தளிப்பான வார்த்தைகள் . . . மானே தேனே மாதிரி நடு நடுவே ‘ஏங்க என்னங்க நடக்குது இங்கே ? போட்டுக்கொண்டு படித்தால் தங்கர் பச்சான் தென்படுவார் . . . . இவர்கள் என்றைக்கு திருந்துவார்கள் ? நேற்று பெருங்கவி பாரதியாரின் பிறந்தநாள் என்பதை ஒன்றிரண்டைத்தவிர பெரும்பாலான ஊடகங்கள் கண்டுகொள்ளவேயில்லை . இன்று நடிகர் ரஜினிகாந்த் அவர்களின் பிறந்த நாள் என்பதால் அவரைப்பற்றிய செய்திகளும் , திரைப்படங்களும் , காட்சிகளும் வெளியிட்டு கொண்டாடிக் கொண்டிருக்கின்றன . இப்படிப்பட்ட ஊடகங்களை வைத்துக்கொண்டு இந்த நாட்டை எப்படி காப்பாற்றுவது ? இவர்கள்தான் நாட்டை காக்கும் நான்கு தூண்களில் ஒன்று என இனியும் சொல்லிக்கொள்ளலாமா ? நேர்மையான ஊடகங்கள் மட்டும் நமக்கு அமைந்தால் நல்ல நல்ல தலைவர்கள் கிடைத்துக்கொண்டே இருப்பார்கள் ! தங்கர்பச்சான் . பின்குறிப்பு ; இந்தச்செய்தியிலும் பாரதியார் படம் இருட்டடிப்பா என்று தங்கர் கோபித்துக்கொள்வாரே என்பதற்காக அச்சு அசலான பாரதியாரின் படத்தை வெளியிட்டிருக்கிறோம் .


“மொத்தமாக மறுக்கும் தல டீம்” தல அஜித் சிறுத்தை சிவாவுடன் வீரம் , வேதாளம் , விவேகம் படங்களை தொடர்ந்து தற்போது விசுவாசம் படத்திற்காக நான்காவது முறையாக இணைந்துள்ளனர் . சமீபத்தில் விஸ்வாசம் திகில் கலந்த பேய் படமாக உருவாகி வருவதாக தகவல்கள் வெளியாகி இருந்தன , தற்போது இதற்கு படக்குழுவினர் விளக்கமளித்துள்ளனர் . விஸ்வாசம் வீரம் படத்தை போல குடும்ப பின்னணியில் உருவாகும் படம் , பேய் படம் அல்ல என கூறியுள்ளனர் . மேலும் ஒரே கட்டமாக முழு ஷூட்டிங்கையும் முடிக்க படக்குழுவினர் திட்டமிட்டு உள்ளார்களாம் . “கூட்டத்தில் ஒருவனாக மகளின் விளையாட்டை ரசித்த தளபதி” தளபதி விஜய் தற்போது ஏ . ஆர் . முருகதாஸ் இயக்கும் படத்தில் பிஸியாக நடித்து வருகிறார் . இவருடைய எளிமை ரசிகர்களுக்கு மிகவும் பிடிக்கும் . இவருக்கு சஞ்சய் என்ற மகனும் திவ்யா சாஷா என்ற மகளும் உள்ளது நாம் அனைவரும் அறிந்தது தான் . சமீபத்தில் கூட இவர்களது லேட்டஸ்ட் புகைப்படங்கள் இணையத்தில் வெளியாகி வைரலாகின . இந்நிலையில் தற்போது பள்ளியில் நடந்த விளையாட்டு போட்டியில் விஜயின் மகள் கலந்து கொண்டுள்ளார் . இதனை தளபதி விஜய் கூட்டத்தில் ஒருவராக அமர்ந்து தன்னுடைய மகள் விளையாடுவதை பார்த்து ரசித்துள்ளார் . இந்த புகைப்படம் தற்போது இணையத்தில் வெளியாகி வைரலாகத் தொடங்கியுள்ளது . தளபதி ரசிகர்களும் இதனை அதிகம் ஷேர் செய்து வருகின்றனர் . “பத்து வயது சிறியவரை கல்யாணம் பண்ணும் ஹாட் நாயகி” இந்திய திரையுலகில் பல நடிகைகள் நடிக்க வருகின்றனர் , சில நடிகைகளுக்கு மட்டுமே தொடர்ந்து வாய்ப்புகள் கிடைக்கின்றன . மார்க்கெட் இருக்கும் வரை அவர்களுக்கு வாய்ப்புகள் தேடி வரும் . அப்படி தமிழ் , தெலுங்கு , மலையாளம் என பல ஒளி படங்களில் நடித்து வந்தவர் ஸ்ரேயா , பின்னர் வாய்ப்புகள் குறைய தொடங்கியதால் திரையுலகை விட்டு விலகி இருந்தார் . நீண்ட இடைவெளிக்கு பிறகு சிம்புவின் AAA படத்தின் மூலம் ரி - என்ட்ரி கொடுத்திருந்தார் . அந்த படமும் ஸ்ரேயாவுக்கு பெரிதாக கை கொடுக்காததால் தன்னுடைய காதலரை திருமணம் செய்து கொள்ள உள்ளார் . ஆனால் ஷ்ரேயாவின் காதலர் அவரை விட 10 வயது சிறியவர் என கூறப்படுகிறது , திரையுலகில் 10 வயது சிறியவரை திருமணம் செய்து கொள்ளும் முதல் நடிகை ஷ்ரேயா தான் என குறிப்பிடத்தக்கது . “மீண்டும் பரீத் கூட டூயட் பாடும் தீரன்” மாபெரும் வெற்றி பெற்ற “தீரன் அதிகாரம் ஒன்று” படத்தை தொடர்ந்து கார்த்தி , ரகுல் பிரீத்சிங் வெற்றி ஜோடி மீண்டும் இணைகிறார்கள் . மேலும் பிரகாஷ்ராஜ் , ரம்யா கிருஷ்ணன் , RJ விக்னேஷ் , அம்ருதா , ரேணுகா மற்றும் பலர் நடிக்கிறார்கள் . இவர்களுடன் முக்கிய வேடத்தில் நவரச நாயகன் கார்த்திக் நடிக்கிறார் . பெயரிடப்படாத “ கார்த்தி 17’’ படத்தை ரிலையன்ஸ் எண்டெர்டைன்மென்ட் வழங்க – பிரின்ஸ் பிக்சர்ஸ் எஸ் . லஷ்மண்குமார் தயாரிக்கிறார் . இவர் , சூர்யா நடித்த சூப்பர் ஹிட்டான : சிங்கம்2” படத்தை தயாரித்தவர்“ # கார்த்தி 17’’ படத்தின் படபிடிப்பு இம்மாதம் 8ம் தேதி சென்னையில் ஆரம்பமாகிறது . இதை தொடர்ந்து யுரோப் நாட்டில் 15 நாட்களும் , ஹைதராபாத் , மும்பை , இமயமலை பகுதிகளிலும் உருவாகிறது .


இந்திய அணிக்கு உண்மையான பரிட்சையாக தென் ஆப்பிரிக்க தொடர் அமையும் என அந்த அணியின் முன்னாள் கேப்டன் கிரீம் ஸ்மித் தெரிவித்துள்ளார் . டெஸ்ட் போட்டியில் ஆதிக்கம் செலுத்திவரும் இந்திய அணி , இந்த ஆண்டில் மட்டும் தொடர்ச்சியாக 9 டெஸ்ட் தொடர்களை வென்று , டெஸ்ட் தர வரிசையில் முதலிடத்தில் உள்ளது . இந்திய அணி 124 புள்ளிகளுடன் முதலிடத்திலும் தென் ஆப்பிரிக்க அணி 111 புள்ளிகளுடன் இரண்டாவது இடத்திலும் உள்ளது . முதலிடத்தில் உள்ள இந்திய அணியை விட பெரிய வித்தியாசத்துடன் தென் ஆப்பிரிக்க அணி இரண்டாவது இடத்தில் உள்ளது . டெஸ்ட் தரவரிசையில் இந்திய அணியின் அருகிலேயே எந்த அணியாலும் நெருங்க முடியவில்லை . அந்த அளவிற்கு கோலி தலைமையிலான இந்திய அணி , டெஸ்ட் கிரிக்கெட்டில் ஆதிக்கம் செலுத்திவருகிறது . கடைசியாக அண்மையில் இலங்கைக்கு எதிரான டெஸ்ட் தொடரையும் 1 - 0 என இந்திய அணி வென்றது . அடுத்ததாக தென் ஆப்பிரிக்காவுக்கு சென்று இந்திய அணி விளையாட உள்ளது . இதுவரை தென் ஆப்பிரிக்காவில் டெஸ்ட் தொடரை இந்திய அணி வென்றதே கிடையாது . தென் ஆப்பிரிக்க மைதானங்கள் வேகப்பந்து வீச்சிற்கு சாதகமாக இருக்கும் . தற்போதைய இந்திய அணி பேட்டிங் வரிசை , வேகப்பந்து வீச்சை சிறப்பாக ஆடக்கூடிய திறன்வாய்ந்த அணி . அதேநேரத்தில் எதிரணிக்கு சவால்விடும் வகையில் , புவனேஷ்குமார் , பும்ரா , ஷமி , இஷாந்த் சர்மா , உமேஷ் யாதவ் என்ற சிறந்த வேகப்பந்து வரிசையை இந்திய அணி கொண்டுள்ளது . எனவே இம்முறை தென் ஆப்பிரிக்காவை வீழ்த்தி இந்திய அணி வரலாறு படைக்கும் என எதிர்பார்க்கப்படுகிறது . இந்திய அணியின் முன்னாள் கேப்டனும் , 19 வயதுக்குட்பட்டோருக்கான இந்திய அணியின் தற்போதைய பயிற்சியாளருமான ராகுல் டிராவிட் , கோலி தலைமையிலான இந்திய அணி , தென் ஆப்பிரிக்காவில் டெஸ்ட் தொடரை வென்று சாதனை படைக்கும் என்ற நம்பிக்கை இருப்பதாக தெரிவித்துள்ளார் . இந்நிலையில் , இந்திய அணி எத்தனை டெஸ்ட் தொடர்களை வென்றிருந்தாலும் தென் ஆப்பிரிக்காவில் தான் கோலி தலைமையிலான இந்திய அணிக்கு உண்மையான பரிட்சையே ஆரம்பிக்கப் போகிறது . ஆக்ரோஷமாக பந்துவீசினால் மட்டுமே தென் ஆப்பிரிக்காவை இந்தியாவால் வீழ்த்த முடியும் என அந்த அணியின் முன்னாள் கேப்டன் கிரீம் ஸ்மித் கூறியுள்ளார் . தென் ஆப்பிரிக்காவில் டெஸ்ட் தொடரை வென்று வரலாற்றுச் சாதனை படைக்கும் முனைப்பில் இந்திய அணி உள்ளது .


பிரிஸ்பேன் சர்வதேச டென்னிஸ் போட்டியில் கனடாவின் மிலோஸ் ரயோனிச் , ஜெர்மனியின் மிஸ்கா ஸ்வெரேவ் ஆகியோர் காலிறுதிக்கு முந்தைய சுற்றில் அதிர்ச்சித் தோல்வி கண்டனர் . பிரிஸ்பேன் சர்வதேச டென்னிஸ் போட்டியில் போட்டித் தரவரிசையில் 4 - வது இடத்தில் இருந்த உலகின் 24 - ஆம் நிலை வீரரான ரயோனிச்சை , உலகின் 208 - ஆம் நிலை வீரரான ஆஸ்திரேலியாவின் அலெக்ஸ் டி மினாருடன் மோதி அதில் 6 - 4,6 - 4 என்ற செட் கணக்கில் வீழ்த்தினார் . காயம் காரணமாக கடந்த ஆண்டு அக்டோபர் முதல் போட்டிகளில் பங்கேற்காத ரயோனிச் , பிரிஸ்பேன் போட்டியிலிருந்து இந்த சீசனை தொடங்கினார் . எனினும் , மினாருக்கு எதிரான ஆட்டத்தில் கடுமையாகப் போராடி அவர் வீழ்ந்தார் . முதல் செட்டில் ஒரு முறையும் , 2 - ஆவது செட்டில் இரு முறையும் ரயோனிச்சின் சர்வ்களை பிரேக் செய்தார் மினார் . இறுதியில் அவரே வெற்றப் பெற்று அசத்தினார் . இதேபோல , போட்டித் தரவரிசையில் 8 - வது இடத்தில் இருந்த உலகின் 33 - ஆம் நிலை வீரரான ஜெர்மனியின் மிஸ்கா ஸ்வெரேவை 6 - 2,5 - 7,6 - 4 என்ற செட் கணக்கில் வீழ்த்தினார் உலகின் 175 - ஆம் நிலை வீரரான அமெரிக்காவின் மைக்கெல் மோஹ் . இதனிடையே , போட்டித் தரவரிசையில் 3 - வது இடத்தில் இருக்கும் ஆஸ்திரேலியாவின் நிக் கிர்ஜியோஸ் , சகநாட்டவரான மேத்யூ எப்டனை 6 - 7 ( 3/7 ) , 7 - 6 ( 7/5 ) , 6 - 2 என்ற செட் கணக்கில் வென்று காலிறுதிக்கு முன்னேறினார் . அதில் அவர் , உக்ரைனின் அலெக்ஸாண்டர் டோல்கோபோலோவை எதிர்கொள்கிறார் . பிரிஸ்பேன் டென்னிஸ் போட்டியின் மகளிர் பிரிவில் , உலகின் 4 - ஆம் நிலை வீராங்கனையான செக் குடியரசின் கரோலினா பிளிஸ்கோவா காலிறுதிச் சுற்றுக்கு முன்னேறினார் .


தமிழ் , தெலுங்கு , மலையாளம் உள்ளிட்ட பல படங்களில் மிகவும் பிசியாக நடித்து வருகிறார் . இவர் அவ்வப்போது பல நிகழ்சிகளில் சிறப்பு விருந்தினராக கலந்துகொண்டு விழாவை சிறப்பித்து வருகிறார் . மேக்அப் அதிகம் போடாமல் , தலைமுடியை மற்ற நடிகைகள் போல் , நேர் செய்யாமல் , சாதாரணமாகவே எப்போதும் இருப்பவர் சாய் பல்லவி இவர் இயற்கையிலேயே மிகவும் அழகாக இருப்பவர் . இவருக்கென தனி ரசிகர்கள் கூட்டமே உள்ளது . . இந்நிலையில் , நேற்று ஒரு நிகழ்ச்சிக்கு செல்ல விருந்த சாய் பல்லவி இருசக்கர வாகனத்தில் சென்று இறங்கினர் . இதனை கண்ட ரசிகர்கள் பெருத்த உற்சாகம் அடைந்தனர் . கடுமையான போக்குவரத்து நெரிசலில தவித்து வந்துள்ளார் சாய் . சரியான சமயத்தில் நிகழ்ச்சிக்கு செல்ல வேண்டும் என்பதற்காக இருசக்கர வாகனத்தில் சென்றார் . இவரை பார்த்த அவரது அரசிகர்கள் . . சாய் பல்லவி சாதாரணமாக இருசக்கர வாகனத்தில் வாகனத்தில் வந்ததை ஆச்சர்யமாக பார்த்தனர் .


இந்திய டெஸ்ட் கிரிக்கெட்டை பொறுத்தமட்டில் விராட் கோலிக்கு நிகரான முக்கியத்துவம் வாய்ந்தவர் புஜாரா என்று முன்னாள் கேப்டன் கங்குலி கருத்து தெரிவித்தார் . இந்திய டெஸ்ட் அணியின் நம்பிக்கை நட்சத்திரங்களாக விராட் கோலியும் புஜாராவும் திகழ்கின்றனர் . சில டெஸ்ட் தொடர்களில் ஒரு தனிப்பட்ட வீரரின் ஆதிக்கம் அதிகமாக இருக்கும் . 2003 - 2004 ஆஸ்திரேலிய டெஸ்ட் தொடரில் ராகுல் டிராவிட் , 2014 - 2015 ஆஸ்திரேலிய டெஸ்ட் தொடரில் விராட் கோலி , 2010 ஆஷஸ் தொடரில் அலெஸ்டர் குக் , 2013 - 2014 ஆஷஸ் தொடரில் மிட்செல் ஜான்சன் ஆகியோர் ஆதிக்கம் செலுத்தினர் . ஆனால் ஒரு வீரர் என்னதான் எதிரணி மீது ஆதிக்கம் செலுத்தி ஆடினாலும் , அவரது இன்னிங்ஸ் எந்தளவிற்கு அந்த அணியின் வெற்றிக்கு உதவுகிறது என்பதை பொறுத்துத்தான் அந்த இன்னிங்ஸிற்கு மதிப்பு . அந்த வகையில் , கோலியின் அடையாளமாக திகழும் 2014 - 2015 ஆஸ்திரேலிய சுற்றுப்பயணத்தை காட்டிலும் நடப்பு ஆஸ்திரேலிய தொடரில் புஜாராவின் ஆட்டம் மிகவும் சிறப்பு வாய்ந்தது . 2014 - 2015 ஆஸ்திரேலிய தொடரில் 4 டெஸ்ட் போட்டிகளில் 4 சதங்களை விளாசினார் கோலி . ஆனால் அந்த சதங்கள் இந்திய அணிக்கு எந்தவித சாதகத்தையும் ஏற்படுத்தவில்லை . கடந்த தொடரில் கோலி சிறப்பாக ஆடியதால் ஆஸ்திரேலிய அணியின் முழு கவனமும் இந்த முறை கோலியின் மீதே இருந்தது . ஆனால் இந்த முறை ஆஸ்திரேலியர்களை தெறிக்கவிட்டவர் புஜாரா . அடிலெய்டில் நடந்த முதல் டெஸ்டில் புஜாரா 123 ரன்களை குவித்தார் . மெல்போர்னில் நடந்த மூன்றாவது போட்டியிலும் சதமடித்த புஜாரா 106 ரன்களை குவித்தார் . இந்த இரண்டு போட்டிகளிலுமே இந்திய அணி வெற்றி பெற்றது என்பதுதான் புஜாராவின் சதங்களில் உள்ள சிறப்பு . அதேபோல சிட்னியில் நடந்துவரும் டெஸ்ட் போட்டியிலும் சதம் விளாசிய புஜாரா , 193 ரன்கள் குவித்து இரட்டை சதத்தை தவறவிட்டார் . இந்த போட்டியில் இந்திய அணி 622 ரன்களை குவித்தது . இந்த போட்டியிலும் இந்திய அணி வெற்றி பெற வாய்ப்புள்ளது . ஒருவேளை வெற்றி பெறாமல் போட்டி டிராவில் முடிந்தாலும் தொடரை இந்திய அணி தான் வெல்லும் . இதுவரை ஆஸ்திரேலிய மண்ணில் டெஸ்ட் தொடரை வென்றிராத இந்திய அணி இந்த முறை கண்டிப்பாக தொடரை வெல்லப்போகிறது . இதற்கு மிக முக்கிய காரணமாக அமைந்தது புஜாராவின் பேட்டிங்தான் . அந்தவகையில் இந்த தொடரில் புஜாராவின் பேட்டிங் வரலாற்றில் இடம்பிடிக்கும் . இந்நிலையில் , இதுகுறித்து கருத்து தெரிவித்துள்ள கங்குலி , 2014 - 2015 தொடரில் கோலியின் பேட்டிங்கை காட்டிலும் நடப்பு தொடரில் புஜாராவின் பேட்டிங் நல்ல தாக்கத்தை ஏற்படுத்தியுள்ளது . இந்திய அணி தொடரை வெல்வது உறுதியாகிவிட்டது . இதற்கு மேல் இந்திய அணி இந்த தொடரை விட்டுக்கொடுக்க வாய்ப்பே இல்லை . இந்த தொடரில் புஜாரா அடித்த மூன்று சதங்களும் மிக முக்கியமானவை , அவை நல்ல தாக்கத்தை ஏற்படுத்தியதோடு , அணிக்கு சாதகமான முடிவை பெற்றுத்தந்துள்ளன . இதற்கு முன்னதாக அடிக்கப்பட்ட எந்த சதங்களை விடவும் புஜாராவின் இந்த 3 சதங்கள் முக்கியமானவை . எந்த கேப்டனுக்குமே புஜாரா ஒரு மிகப்பெரிய சொத்துதான் . டெஸ்ட் கிரிக்கெட்டில் 3வது வரிசை மிகவும் முக்கியமான இடம் . அந்த வரிசையில் இறங்கி புஜாரா மிகச்சிறப்பாகவே செயல்பட்டு வருகிறார் . தற்போதைய இந்திய அணியில் விராட் கோலிக்கு நிகரான முக்கியத்துவம் வாய்ந்தவர் புஜாரா . என்னை பொறுத்தவரையில் இதுதான் புஜாராவின் ஆரம்பம் , அடுத்த மூன்றாண்டுகள் அவருக்கு இன்னும் சிறப்பானதாக அமையும் என்று கங்குலி தெரிவித்துள்ளார் .


இந்தியா - ஆஸ்திரேலியா இடையிலான மூன்று ஆட்டங்கள் கொண்ட டி20 கிரிக்கெட் தொடரின் 2 - வது ஆட்டம் குவாஹாட்டியில் இன்று நடைபெறுகிறது . முதல் ஆட்டத்தில் டக்வொர்த் லீவிஸ் விதிப்படி ஒன்பது விக்கெட் வித்தியாசத்தில் வெற்றி பெற்ற இந்திய அணி இந்த ஆட்டத்திலும் வென்று தொடரை கைப்பற்றும் நினைப்போடு களமிறங்குகிறது . ஒரு நாள் தொடரில் படுதோல்வி கண்ட ஆஸ்திரேலிய அணி , டி20 தொடரை வெல்லும் முனைப்போடு களமிறங்குகிறது . இந்திய அணியில் எந்த மாற்றமும் இருக்காது என தெரிகிறது . ரோஹித் சர்மா , ஷிகர் தவன் கூட்டணி வலுவான தொடக்கம் ஏற்படுத்திக் கொடுக்கும் . மிடில் ஆர்டரைப் பொறுத்தவரையில் கேப்டன் விராட் கோலி , மணீஷ் பாண்டே , கேதார் ஜாதவ் , எம் . எஸ் . தோனி , ஹார்திக் பாண்டியா ஆகியோர் பலம் சேர்க்கின்றனர் . வேகப்பந்து வீச்சில் புவனேஸ்வர் குமார் , ஜஸ்பிரித் பூம்ரா , பாண்டியா கூட்டணியும் , சுழற்பந்து வீச்சில் குல்தீப் யாதவ் , யுவேந்திர சாஹல் கூட்டணியும் பலம் சேர்க்கின்றன . ஆஸ்திரேலிய பேட்ஸ்மேன்களில் பெரும்பாலானோர் இந்திய ஆடுகளங்களைப் பற்றி நன்கு அறிந்தவர்கள் . எனினும் அவர்களால் பெரிய அளவில் ரன் குவிக்க முடியவில்லை . எனவே இந்த ஆட்டத்தைப் பொறுத்தவரையில் தொடக்க வீரர்களான டேவிட் வார்னர் , ஆரோன் ஃபிஞ்ச் எப்படி ஆடுகிறார்கள் என்பதைப் பொறுத்தே அந்த அணியின் ரன் குவிப்பு அமையும் . இந்தத் தொடரில் தொடர்ச்சியாக ரன் குவித்து வரும் ஆரோன் ஃபிஞ்ச் , இந்த ஆட்டத்திலும் சிறப்பாக ஆடி ரன் குவிப்பார் . மிடில் ஆர்டரைப் பொறுத்தவரையில் கிளன் மேக்ஸ்வெல் , டிராவிஸ் ஹெட் , மோசஸ் ஹென்ரிக்ஸ் , டேனியல் கிறிஸ்டியன் , டிம் பெய்ன் போன்ற முன்னணி பேட்ஸ்மேன்கள் இடம்பெற்றுள்ளனர் . வேகப்பந்து வீச்சில் நாதன் கோல்ட்டர் நீல் தொடர்ந்து சிறப்பாக பந்துவீசி வருகிறார் . கடந்த ஆட்டத்தில் அறிமுக வீரராக களம் கண்ட ஜேசன் பெஹ்ரென்ட்ராப் சிறப்பாக பந்துவீசுவார் . சுழற்பந்து வீச்சைப் பொறுத்தவரையில் ஆடம் ஸம்பாவையே நம்பியுள்ளது ஆஸ்திரேலியா .


முத்தரப்பு டி20 கிரிக்கெட் தொடரில் நியூஸிலாந்துக்கு எதிரான ஆட்டத்தில் இங்கிலாந்து 2 ஓட்டங்கள் வித்தியாசத்தில் வென்றது . முத்தரப்பு டி20 கிரிக்கெட் தொடர் ஹாமில்டன் நகரில் நேற்று நடைபெற்றது . இந்த ஆட்டத்தில் முதலில் பேட் செய்த இங்கிலாந்து 20 ஓவர்களில் 7 விக்கெட் இழப்புக்கு 194 ஓட்டங்கள் எடுத்தது . அடுத்து ஆடிய நியூஸிலாந்து 20 ஓவர்களில் 4 விக்கெட் இழப்புக்கு 192 ஓட்டங்களில் வீழ்ந்தது . இங்கிலாந்தில் கேப்டன் இயான் மோர்கன் 80 ஓட்டங்கள் , கிறிஸ் ஜோர்டான் 6 ஓட்டங்களுடன் ஆட்டமிழக்காமல் இருந்தனர் . நியூஸிலாந்தின் தரப்பில் டிரென்ட் போல்ட் 3 விக்கெட்டுகள் சாய்த்தார் . பின்னர் ஆடிய நியூஸிலாந்தில் மார்டின் கப்டில் 62 ஓட்டங்கள் அடித்தார் . மார்க் சாப்மேன் 37 ஓட்டங்கள் , கிராண்ட்ஹோம் 7 ஓட்டங்களுடன் ஆட்டமிழக்காமல் இருந்தனர் . இங்கிலாதின் தரப்பில் டாம் கரன் உள்ளிட்ட நால்வர் தலா ஒரு விக்கெட் எடுத்தனர் . இந்தப் போட்டியில் நியூஸிலாந்தின் காலின் மன்ரோ விரைவான அரைசதம் எடுத்தார் . அதாவது 18 பந்துகளில் 2 பவுண்டரிகள் , 7 சிக்ஸர்கள் அடித்து விரைவான அரைசதம் எடுத்த 6 - வது வீரர் என்ற பெருமையை பெற்றார் .


திருநெல்வேலியில் இன்று நடைபெறும் இரண்டாவது தகுதிச் சுற்றில் சேப்பாக் சூப்பர் கில்லீஸ் அணியும் , கோவை கிங்ஸ் அணியும் களம் காணுகின்றன . திருநெல்வேலியில் இன்று நடைபெறும் தமிழ்நாடு பிரீமியர் லீக் டி20 கிரிக்கெட் போட்டியின் 2 - வது தகுதிச் சுற்றில் சேப்பாக் சூப்பர் கில்லீஸ் அணியும் , கோவை கிங்ஸ் அணியும் மோதுகின்றன . தமிழ்நாடு பிரீமியர் லீக் லீக் சுற்றில் 6 விக்கெட் வித்தியாசத்தில் கோவை அணியை சூப்பர் கில்லீஸ் ஏற்கனவே வீழ்த்தியிருக்கிறது . இந்த ஆட்டத்திலும் சூப்பர் கில்லீஸ் அணி வெற்றிப் பெற்றால் , 2 - வது முறையாக இறுதிச் சுற்றுக்கு முன்னேறிய பெருமையைப் பெறும் . சூப்பர் கில்லீஸ் அணியின் பேட்டிங்கைப் பொறுத்தவரையில் கோபிநாத் , அந்தோணி தாஸ் , தலைவன் சற்குணம் , சசிதேவ் ஆகியோர் பலம் சேர்க்கின்றனர் . பந்துவீச்சைப் பொறுத்தவரையில் சாய் கிஷோர் , அலெக்சாண்டர் உள்ளிட்டோரை நம்பியுள்ளது சூப்பர் கில்லீஸ் . அதேநேரத்தில் கோவை அணி முரளி விஜயின் வருகைக்குப் பிறகு நல்ல முன்னேற்றம் கண்டுள்ளது . கடைசி மூன்று ஆட்டங்களிலும் அந்த அணி வெற்றி பெற்றுள்ளது . இதுதவிர வெளியேற்றும் சுற்றில் காரைக்குடி அணிக்கு எதிராக 194 ஓட்டங்கள் என்ற இமாலய இலக்கை எட்டியுள்ளது . அந்த அணியின் பேட்டிங்கைப் பொறுத்தவரையில் விஜய் , சூர்யபிரகாஷ் , அனிருத் சீதா ராம் , விக்கெட் கீப்பர் ரோஹித் உள்ளிட்டோர் பலம் சேர்க்கின்றனர் . சேப்பாக் சூப்பர் கில்லீஸ் அணிக்கும் , கோவை கிங்ஸ் அணிக்கும் இடையேயான இந்த ஆட்டம் ரசிகர்களுக்கு நல்ல விருந்தாக அமையும் என்பதில் சந்தேகமில்லை .


அரவக்குறிச்சியில் அதிமுக வேட்பாளர் செந்திபாலாஜி போட்டியிட தடை கோரி உயர்நீதிமன்றத்தில் வழக்கு தொடுக்கப்பட்டுள்ளது . இதனால வாய்ப்பு கிடைத்தும் மீண்டும் செந்தில் பாலாஜிக்கு சிக்கல் எழுந்துள்ளது . அரவக்குறிச்சியில் அதிமுக வேட்பாளர் செந்திபாலாஜி போட்டியிட தடை கோரி வழக்கு தொடரப்பட்டுள்ளது . திமுக வேட்பாளர் கரூர் சின்னசாமிக்கு எதிராகவும் அவர் வழக்கு தொடர்ந்துள்ளார் . கரூர் , அய்யம்பாளையத்தை சேர்ந்த ராஜேந்திரன் மனுதாக்கல்என்பவர் சென்னை உயர்நீதிமன்றத்தில் வழக்கு தொடர்ந்துள்ளார் . அவரது மனுவில் கூறி இருப்பதாவதுஃ அரவக்குறிச்சி தேர்தலில் அதிமுக வேட்பாளர் செந்தில் பாலாஜி , , திமுக வேட்பாளர் கே . சி . பழனிசாமி ஆகியோர் இந்த தேர்தலில் வேட்பாளராக போட்டியிட தடை விதிக்க வேண்டும் எனவும் , அவர்களுக்கு கட்சி சின்னம் ஒதுக்ககூடாது எனவும் ராஜேந்திரன் மனுவில் கேட்டுகொண்டுள்ளார் . மே மாதம் நடைபெற்ற தேர்தலின் போது பணம் பட்டுவாடா செய்ததால் தேர்தல் நிறுத்திவைக்கப்பட்டது . இந்நிலையில் தற்போது நடைபெற கூடிய இடைதேர்தலில் அதிமுக சார்பில் மீண்டும் செந்தில் பாலாஜி போட்டியிடுவதாக அறிவிக்கபட்டுள்ளது . அதிமுக வேட்பாளர் செந்தில் பாலாஜி , திமுக வேட்பாளர் கரூர் சின்னசாமி ஆகியோர் வேட்பாளர்களுக்கு பணம் வழங்கியதாக குற்றம்சாட்டப்பட்டது . ஆகவே அவர்கள் போட்டியிட அனுமதிக்க கூடாது . சம்பந்தப்பட்ட கட்சிகள் சார்பில் அவர்களுக்கு சின்னம் ஒதுக்க கூடாது என மனுதாக்கல் . இந்த மனு நாளை சென்னை உயர் நீதிமன்றத்தில் நாளை விசாரணைக்கு வரும் என தெரிகிறது .


ஆசிய கோப்பை கிரிக்கெட் திருவிழாவில் , மிகுந்த எதிர்பார்ப்புக்கு இடையில் துபாயில் இன்று ‘ஏ’ பிரிவு ஆட்டத்தில் நடப்பு சாம்பியன் இந்தியா - பாகிஸ்தான் அணிகள் கோதாவில் இறங்கியது . பரம எதிரிகள் மோதுவதால் வழக்கம் போல் ரசிகர்களின் ஆர்வம் பல மடங்கு எகிறியது . ஐக்கிய அரபு அமீரகத்தில் இவ்விரு அணிகளும் 2006 - ம் ஆண்டுக்கு பிறகு முதல்முறையாக சந்தித்தது . டாஸ் வென்ற பாகிஸ்தான் அணி முதலில் பேட்டிங்கைத் தேர்வு செய்தது . அதில் புவனேஷ்வர் குமார் , துவக்க வீரர்களான இமாம் உல் - ஹக் , பஹார் ஜமானை ஆகியோரை உடனடியாக வெளியேற்றி பாகிஸ்தானுக்கு அதிர்ச்சி வைத்தியம் அளித்தார் . அதைத்தொடர்ந்து களமிறங்கிய பாபர் அசாம் , சோயிப் மாலிக்கும் இந்தியாவின் பந்துவீச்சுக்கு போட்டியாக ரன் கணக்கை தொடங்கினர் . 4 வது ஓவரில் தொடங்கிய இவர்களுடைய கூட்டணி 21.2வது ஓவர் வரையில் நீடித்தது . இடைப்பட்ட ஓவர்களில் பாகிஸ்தானுக்கு நேர்த்தியான ரன் கணக்கை இருவரும் சேர்த்தனர் . கூட்டணி வலுப்பெற்ற நிலையில் பாபர் அசாமை 47 ( 62 ) ரன்களில் குல்தீப் யாதவ் வெளியேற்றினார் . இதற்கிடையே பந்து வீசும்போது முதுகு பகுதியில் ஏற்பட்ட வலி காரணமாக ஹர்திக் பாண்டியா கீழே விழுந்தார் . பின்னர் அவர் ஸ்ட்ரெச்சரில் தூக்கிச் செல்லப்பட்டார் . இதையடுத்து பாகிஸ்தானின் நட்சத்திர ஆட்டக்காரர் சோயிப் மாலிக் 43 ( 67 ) ரன்களில் ரன் அவுட் ஆனார் . இதனையடுத்து பாகிஸ்தானின் விக்கெட்டுகளை கேதர் ஜாதவ் வரிசையாக வெளியேற்றினார் . அப்போது பாகிஸ்தான் அணி 33.4 வது ஓவரில் 7 விக்கெட்டுகளை இழந்து 126 ரன்கள் எடுத்து திணறியது . இதனையடுத்து மோசமான நிலையை மேம்படுத்த பாகிஸ்தானின் பிற்பாதி ஆட்டக்காரர்கள் முயற்சி செய்தார்கள் . இந்தியாவின் அபாரமான பந்துவீச்சுக்கு இடையே மெதுவாக ரன் சேர்த்து 150 ரன்களை கடந்தனர் . இறுதியில் பாகிஸ்தான் அணி அடுத்தடுத்த விக்கெட்டுகளை பறிகொடுத்த நிலையில் , 43.1 ஓவர்களில் அனைத்து விக்கெட்டுகளையும் இழந்து 162 ரன்களில் சுருண்டது . இதையடுத்து இந்தியாவிற்கு 163 ரன்கள் வெற்றி இலக்காக நிர்ணயிக்கப்பட்டது . இந்திய அணியில் சார்பில் அதிகபட்சமாக புவனேஷ்வர் குமார் , கேதர் ஜாதவ் ஆகியோர் தலா 3 விக்கெட்டுகளும் , பும்ரா 2 விக்கெட்களும் , குல்தீப் யாதவ் 1விக்கெட்டையும் வீழ்த்தினர் . 163 ரன்கள் எடுத்தால் வெற்றி என்ற எளிய இலக்குடன் , இந்திய அணியின் சார்பில் கேப்டன் ரோகித் சர்மா , ஷிகார் தவான் ஆகியோர் முதலாவதாக களமிறங்கினர் . நேர்த்தியான துவக்கத்தை தந்த இந்த ஜோடியால் அணியின் ரன் ரேட் வேகமாக உயர்ந்தது . ரசிகர்களுக்கு அதிரடி விருந்து அளித்த ரோகித் சர்மா தனது அரை சதத்தினை பதிவு செய்து அசத்தினார் . அப்போது எதிர்பாராத விதமாக ரோகித் சர்மா 52 ( 39 ) ரன்களில் போல்ட் ஆகி வெளியேறினார் . அவரைத் தொடர்ந்து அரைசதம் அடிப்பார் என அனைவரும் எதிர்பார்த்த நிலையில் ஷிகார் தவான் 46 ( 54 ) ரன்களில் கேட்ச் ஆகி வெளியேறினார் . அவரைத்தொடர்ந்து அம்பத்தி ராயுடு , தினேஷ் கார்த்திக் ஆகியோர் ஜோடி சேர்ந்தனர் . இவர்கள் இருவரின் நிதானமான ஆட்டத்தினால் இந்திய அணி வெற்றியை நோக்கி முன்னேறியது . முடிவில் ராயுடு 31 ( 46 ) ரன்களும் , தினேஷ் கார்த்திக் 31 ( 37 ) ரன்களும் எடுத்து இறுதிவரை ஆட்டமிழக்காமல் களத்தில் இருந்தனர் . இறுதியில் இந்திய அணி 29 ஒவர்களிலேயே 2 விக்கெட்டுகளை இழந்து 164 ரன்கள் சேர்த்தது . பாகிஸ்தான் அணியின் சார்பில் அதிகபட்சமாக அஷ்ரப் , ஷதப் கான் ஆகியோர் தலா1 விக்கெட்டுகள் வீழ்த்தினர் . இதன்மூலம் பாகிஸ்தானுக்கு எதிரான ஆட்டத்தில் 8 விக்கெட்டுகள் வித்தியாசத்தில் இந்திய அணி வெற்றிபெற்றது .


2018 - ஆம் ஆண்டு சீசனில் உலகின் முதல்நிலை வீராங்கனையாக முன்னேற விரும்புகிறேன் . என்று இந்திய பாட்மிண்டன் வீராங்கனை பி . வி . சிந்து புதுவருட ஆசையை தெரிவித்துள்ளார் . இந்த சீசனில் அதிகபட்சமாக இரண்டாவது இடத்திற்கு முன்னேறி இருக்கிறார் பி . வி . சிந்து . செய்யது மோடி , இந்தியா ஓபன் , கொரிய ஓபன் ஆகியவற்றில் பட்டம் வென்றதுடன் , உலக சாம்பியன்ஷிப் , ஹாங்காங் ஓபன் , துபை சூப்பர் சீரிஸ் ஆகியவற்றில் இறுதிச்சுற்று வரை முன்னேறியிருந்தார் . இந்த நிலையில் சிந்து டெல்லியில் நேற்று செய்தியாளர்களிடம் கூறியதுஃ " 2018 - ஆம் ஆண்டு சீசனில் உலகின் முதல்நிலை வீராங்கனையாக முன்னேற விரும்புகிறேன் . தற்போது 3 - வது இடத்தில் இருக்கும் நான் போட்டிகளில் சிறப்பாக செயல்படும் பட்சத்தில் முதலிடம் பெறுவேன் . எனவே , ரேங்கிங்கில் முன்னேறுவதற்காக எனக்கு நெருக்கடி ஏற்படுத்திக் கொள்ளப்போவதில்லை . தற்போது மகளிர் ஒற்றையர் பிரிவு ஆட்டங்கள் நீடிக்கும் நேரம் அதிகரித்துள்ளது . வீராங்கனைகள் சவால் அளிப்பவர்களாக இருப்பதாலேயே ஆட்டநேரம் நீடிக்கிறது . இனி , குறைந்த நேரம் கொண்ட ஆட்டங்கள் இருக்காது எனக் கருதுகிறேன் . போட்டிகளின்போது ரசிகர்களின் உற்சாக ஊக்குவிப்பு எந்தவித நெருக்கடியையும் ஏற்படுத்தவில்லை . மாறாக , அது உத்வேகம் அளிக்கிறது . ரசிகர்களின் எதிர்பார்ப்புகள் எப்படி வேண்டுமானாலும் இருக்கலாம் . நான் எனது முழுமையான ஆட்டத்தை வெளிப்படுத்துவதையே நோக்கமாக கொண்டிருக்கிறேன் . போட்டிகளைப் பொருத்த வரையில் ஒவ்வொரு ஆண்டும் சில போட்டிகளின் அட்டவணை மாறலாம் . போட்டிகளின் எண்ணிக்கை அதிகரிக்கலாம் . அதை நாம் குறைகூற இயலாது . என்னைப் பொருத்த வரையில் அதனால் ஆட்டத்தில் எந்த மாற்றமும் ஏற்படப்போவதில்லை " என்று அவர் கூறினார் .


ஐபிஎல் இறுதி போட்டிக்கு முன்னதாக வீரர்களுடனான கூட்டம் எப்படி இருந்தது என்ற தகவலை தோனி கூறியுள்ளார் . இரண்டு ஆண்டு கால தடைக்கு பிறகு ஐபிஎல் 11வது சீசனில் இந்த ஆண்டு களமிறங்கிய தோனி தலைமையிலான சென்னை அணி , மூன்றாவது முறையாக கோப்பையை வென்று அசத்தியது . சென்னை அணியில் வயதான வீரர்களாக இருக்கின்றனர் என்ற விமர்சனங்களுக்கு பதிலடி கொடுக்கும் வகையில் , தோனி , வாட்சன் , ஹர்பஜன் சிங் , பிராவோ ஆகிய அனைவரும் சிறப்பாகவே ஆடினர் . அதிலும் இறுதி போட்டியில் வாட்சனின் பேட்டிங் சிறப்பாக இருந்தது . அதிரடியில் எதிரணியை மிரட்டினார் வாட்சன் . சென்னை அணி கேப்டன் தோனி , கேப்டன் கூல் என்ற பெயர் பெற்றவர் . எந்த சூழலிலும் பதற்றப்படாமல் அணியை கூலாக வழிநடத்தி வெற்றியை வசப்படுத்துபவர் . இந்த சீசனிலும் பவுலிங் , ஃபீல்டிங் ஆகியவற்றில் வீரர்கள் அவ்வப்போது சொதப்பினாலும் , அவர்களை ஊக்குவித்து அவர்களிடம் இருந்து சிறப்பான ஆட்டத்தை பெற்றார் . தோனி என்ற சிறந்த கேப்டனையும் பிளெமிங் என்ற சிறந்த பயிற்சியாளரையும் பெற்றிருப்பது , சென்னை அணி ஐபிஎல்லில் ஆதிக்கம் செலுத்த முக்கிய காரணம் . ஐபிஎல் இறுதி போட்டியில் முதலிரண்டு இடங்களில் இடந்த ஹைதராபாத் மற்றும் சென்னை அணிகள் மோதின . இந்த போட்டியில் ஆடுவதற்கு முன்னர் வீரர்களிடம் வெகுநேரம் தோனியும் பயிற்சியாளர் பிளெமிங்கும் பேசியிருப்பர் என நினைக்கலாம் . ஆனால் நடந்தது அதுவல்ல என தோனி தெரிவித்திருக்கிறார் . விருது வழங்கும் நிகழ்ச்சி ஒன்றில் கலந்துகொண்டு பேசிய தோனி , சீசன் தொடங்கியதிலிருந்து ஒரு அணியாக விளையாடி வருகிறோம் . அதனால் வீரர்களின் பங்களிப்பும் பொறுப்பும் தெளிவாக இருந்தது . எனவே டென்ஷனாக இல்லாமல் நிதானமான மனநிலையுடன் சாதாரணமாகவே இருந்தோம் . அதனால் , ஆலோசனைகள் தேவைப்பட்டால் கூறலாமே தவிர கேப்டன் , பயிற்சியாளர் என்பதற்காக வீரர்களை கூட்டி ஏதாவது பேசியே ஆகவேண்டும் என்று அவசியமில்லை . போட்டிக்கு முன்னர் எங்கள் அணியின் கூட்டம் 5 நொடிகள் கூட நடந்திருக்காது . போய் , கோப்பையை வென்று வாருங்கள் பாய்ஸ் என்று பிளெமிங் கூறினார் . அவ்வளவுதான் எங்கள் அணியின் கூட்டம் என்று தோனி கூறியுள்ளார் .


தொகுப்பாளர் திவ்ய தர்ஷினி தற்போது , சின்னத்திரையை தாண்டி பல படங்களில் நடிக்க பேச்சுவார்த்தை நடித்தி வருவதாக கூறப்படுகிறது . மேலும் மாடலிங் செய்யவும் துவங்கியுள்ளார் . இவர் முன்பு நிகழ்ச்சிகளை கலகலப்பான பேச்சால் மட்டுமே தொகுத்து வழங்கினார் . ஆனால் தற்போது இவர் தொகுத்து வழங்கி வரும் ' என் கிட்ட மோததே ' நிகழ்ச்சி டிடியின் ஆட்டம் , பாட்டத்தால் களைகட்டி வருவதாக ரசிகர்கள் கூறி வருகிறார்கள் . அதேபோல் முன்பைவிட , டிடி அழகில் அதிக கவனம் செலுத்தி வருவதாகவும் . எப்போதும் புல் , மேக்கப்பில் உள்ளார் என்றும் ஒரு பேச்சு அடிப்பட்டு வருகிறது . பிளாஸ்டிக் சர்ஜரிஃ இந்நிலையில் தற்போது டிடி அழகை மேலும் அதிகரிப்பதற்காக , பிளாஸ்டிக் சர்ஜரி செய்துள்ளார் என கூறப்படுகிறது . இதனால் கிட்டதட்ட இவர் நடிகை சமந்தா போல் தெரிவதாகவும் சிலர் கூறுகிறார்கள் . இப்படி பரவி வரும் , பிளாஸ்டிக் சர்ஜரி சர்ச்சைக்கு டிடியும் எந்த ஒரு தகவலையும் தெரிவிக்காமல் மௌனம் சாதித்து வருகிறார் என்பது குறிப்பிடத்தக்கது .


அல்டிபாக்ஸ் நார்வே செஸ் போட்டியில் இந்தியாவின் விஸ்வநாதன் ஆனந்த் முதல் வெற்றியை எதிர்நோக்கி உள்ளார் . அல்டிபாக்ஸ் நார்வே செஸ் போட்டியில் ஐந்து முறை உலக சாம்பியனான ஆனந்த் இதுவரை ஆடிய ஆறு சுற்று ஆட்டங்களும் சமனிலேயே முடிந்தன . இதன்மூலம் அவர் பின்தங்கியுள்ளார் . அவருக்கு இன்னும் மூன்று சுற்று ஆட்டங்களே மீதமுள்ள நிலையில் 7 - வது சுற்று ஆட்டத்தில் பிரான்ஸின் மேக்ஸிம் வாச்சியரை எதிர்கொள்கிறார் . அதற்கடுத்த சுற்றுகளில் அமெரிக்காவின் பேபியனோ கரனாவையும் , உக்ரைனின் செர்ஜி கர்ஜாக்கினையும் எதிர்கொள்கிறார் . நார்வே செஸ் போட்டியில் இதுவரை ஒரு வெற்றி கூட பெறாத ஆனந்த் , 7 - வது சுற்று ஆட்டத்தில் கண்டிப்பாக வெற்றி பெற்றே தீர வேண்டும் என்ற நிலையில் உள்ளார் . உலக சாம்பியன் மேக்னஸ் கார்ல்சனுடன் அவர் மோதிய ஆட்டமும் சமனில் முடிந்தது .


’நான் அரசியலுக்கு வருவது காலத்தின் கட்டாயம்’ எனும் பஞ்ச் மூலம் ரஜினி மூன்று அதிகார மையங்களின் மூக்கை உடைத்திருக்கிறார் என்கிறார்கள் அரசியல் பார்வையாளர்கள் . ரஜினியின் வருகையால் பல சாதகங்கள் , சில பாதகங்கள் தமிழக அரசியலில் நிகழும் என்பது உண்மையே . இது ஒரு புறமிருந்தாலும் ரஜினியின் வருகையால் நேரடியாக பாதிக்கப்பட போவது 3 மையங்களதான் அவை ஆளும் அ . தி . மு . க . ! ஆளத்துடிக்கும் தி . மு . க . ! புரியாத புதிராய் மாயங்களை செய்யும் தினகரன் ! இந்த மூன்று மையங்கள்தான் அவை . ரஜினி அரசியலுக்கு வர இருப்பதாக சொல்வது அடுத்த சட்டமன்ற தேர்தல் சமயத்தில்தான் . ஆக அப்போது அவரால் இந்த மூன்று மையங்களும் எப்படியெல்லாம் பாதிக்கப்படுமென்றால் . . . இந்த ஆட்சி இயல்பாக முடிவுக்கு வந்தாலோ அல்லது கலைக்கப்பட்டாலோ அதையடுத்து தேர்தல் வரும் . அப்போது ரஜினியின் கட்சி துவக்கப்படும் . ஆளும் அ . தி . மு . க . மீது மாநிலமெங்கும் எரிச்சலிருப்பது தெரிந்த சேதி . இதை அ . தி . மு . க . நிர்வாகிகளும் உணர்ந்துதான் இருக்கிறார்கள் . செல்வாக்குடன் ரஜினி கட்சி உதயமாகையில் அவர்கள் அங்கு தாவ முயல்வார்கள் . வில் எம் . எல் . ஏ . சீட் கிடைக்காதவர்கள் கலகம் செய்வதோடு அவர்கள் தங்கள் பரிவாரத்துடன் ஆதரவு கொடுக்கும் கட்சியாக இருக்கப்போவது ரஜினியின் கட்சியைத்தான் . ஆக எடப்பாடி - பன்னீர் ஆட்சி நிம்மதியாய் தொடர்வதற்கும் , அடுத்த முறை மீண்டும் அமைவதற்கும் ரஜினியின் பிரவேசம் குடைச்சல் கொடுக்கும் . அடுத்து அரியணையை நோக்கி மெதுவாக ஊர்ந்து ஊர்ந்து முன்னேறிக் கொண்டிருக்கிறது தி . மு . க . ஸ்டாலினின் நம்பிக்கையே தனது வாக்கு வங்கியும் , இந்த ஆட்சியின் மீது நம்பிக்கை அற்றவர்களால் கிடைக்கும் வாக்குகளும் , கூட்டணி கட்சிகளின் வாக்குகளும்தான் . ஆனால் ரஜினி வந்துவிடுவதால் விடுதலை சிறுத்தைகள் உள்ளிட்ட கூட்டணி கட்சிகள் ‘சீட் பேரம் படியவில்லை’ என கூறி ரஜினியை ஆதரிப்பார்கள் . பொது வாக்கு வங்கியில் கணிசமான சதவீதம் அவரிடம் போவதால் தி . மு . க . வுக்கு அது பெரும் சிக்கலே . ஆக எளிதாக ஆட்சி அமைத்துவிடலாம் எனும் ஸ்டாலினின் கனவை ரஜினியின் அரசியல் பிரவேசம் கலைத்திருக்கிறது . மூன்றாவதாக தமிழக அரசியலில் மாய மந்திரங்களை செய்து கொண்டிருக்கிறார் தினகரன் . அ . தி . மு . க . வின் ஸ்திரமற்ற தன்மையும் , சோம்பிக் கிடக்கும் தி . மு . க . வும்தான் இவரது பலம் . வெற்றிடத்தை நிரப்ப நான் தான் இருக்கிறேன் என்று நினைத்துக் கொண்டிருந்தவரின் பொழப்பில் மண்ணைக் கொட்டும் விதமாக வந்து விழுந்திருக்கிறது ரஜினியின் வருகை . ஆக தினகரனாலும் அடுத்த தேர்தலில் எந்த அசகாய எழுச்சியையும் காட்டிட முடியாது . இது போக வாசன் , திருநாவுக்கரசர் , திருமாவளவன் , அழகிரி போன்றோர் தங்களை ரஜினியின் நெருங்கிய நண்பர்களாக காட்டிக் கொண்டு அவரை ஆதரிக்கும் தொனியிலேயே இருப்பதால் மேற்கண்டு 3 அதிகார மையங்களுக்கும் சிக்கல்தான் சிக்கலேதான் ரஜினியால் !


ஸ்பெயின் லீக் கால்பந்து போட்டியில் பார்சிலோனா – ரியல் மாட்ரிட் மோதிய ஆட்டம் டிராவில் முடியும் என எதிர்பார்த்தபோது மெஸ்ஸி அடித்த கோலால் 3 - 2 என்ற கோல் கணக்கில் ரியல் மாட்ரிட் அணியை வீழ்த்தியது பார்சிலோனா . ஸ்பெயின் லீக் கால்பந்து போட்டி பார்சிலோனா – ரியல் மாட்ரிட் மோதிய ஆட்டம் ஸ்பெயின் தலைநகர் மாட்ரிட்டில் நேற்று நடைபெற்றது . இந்த ஆட்டத்தில் இரு அணிகளும் ஆரம்பம் முதலே அபாரமாக ஆடின . 28 - ஆவது நிமிடத்தில் மாட்ரிட் வீரர் கேஸ்மிரோ கோலடிக்க , அந்த அணி 1 - 0 என முன்னிலை பெற்றது . ஆனால் , அடுத்த 5 - ஆவது நிமிடத்தில் மெஸ்ஸியின் கோல் மாட்ரிட்டின் முன்னிலையை தகர்த்தது . முதல் பாதி ஆட்டநேர முடிவில் இரு அணிகளும் 1 - 1 என்ற கோல் கணக்கில் சமநிலையில் இருந்தன . பின்னர் நடைபெற்ற 2 - ஆவது பாதி ஆட்டத்தின் 73 - ஆவது நிமிடத்தில் ராகிடிச் கோலடிக்க , பார்சிலோனா 2 - 1 என முன்னிலைப் பெற்றது . ஆனால் , மாட்ரிட் வீரர் ரோட்ரிகஸ் கோலடிக்க , இரு அணிகளும் 2 - 2 என்ற கோல் கணக்கில் மீண்டும் சமநிலைப் பெற்றன . மெஸ்ஸி மீது அபாயகரமான ஆட்டத்தை வெளிப்படுத்தியதால் மாட்ரிட் கேப்டன் செர்ஜிகோ ரேமோஸுக்கு நடுவர் ரெட் கார்டு காண்பித்தார் . இதையடுத்து அவர் வெளியேற , அந்த அணி 10 வீரர்களுடன் விளையாட வேண்டிய நிலைக்கு தள்ளப்பட்டது . இதை பயன்படுத்திக் கொண்ட பார்சிலோனா வீரர் மெஸ்ஸி , ' இஞ்சுரி ' நேரத்தில் ( 90 + 2 ) கோலடிக்க , அந்த அணி 3 - 2 என்ற கோல் கணக்கில் ரியல் மாட்ரிட்டை வீழ்த்தியது . இந்த ஆட்டத்தில் இரு கோல்களை அடித்ததன் மூலம் பார்சிலோனா கிளப்புக்காக 500 கோல்களை அடித்தவர் என்ற பெருமையையும் பெற்றார் மெஸ்ஸி .


பெட்ரோல் , டீசல் , கேஸ் விலை உயர்வுக்கு கண்டனம் தெரிவித்தும் பெட்ரோலியப் பொருட்களின் மீதான வரிகளை ரத்து செய்ய வலியுறுத்தியும் நாடு முழுவதும் எதிர்க்கட்சிகள் சார்பில் இன்று மாபெரும் பொது வேலை நிறுத்தப் போராட்டம் நடைபெற்றது . இதையொட்டி தமிழகம் முழுவதும் இன்று திமுக , காங்கிரஸ் , இடதுசாரிக்கட்சிகளின் சார்பில் தமிழகம் முழுவதும் மறியல் போராட்டம் நடைபெற்றது . பொது வேலைநிறுத்தப் போராட்டத்தில் நாடு முழுவதும் உள்ள லாரி உரிமையாளர் சங்கங்கள் உள்ளிட்ட பல்வேறு அமைப்புகளும் மத்திய தொழிற்சங்கங்களும் முழுமையான ஆதரவை தெரிவித்திருந்தன . . தமிழகத்தில் 4.5 லட்சம் லாரிகள் 2.3 லட்சம் ஆட்டோக்கள் ஓடவில்லை . தலைநகர் டெல்லியில் காங்கிரஸ் தலைவர் ராகுல் காந்தி தலைமையில் பெட்ரோல் , டீசல் விலை உயர்வுக்கு எதிராக கண்டனப்பேரணி நடைபெற்றது . குஜராத்தில் முழு அடைப்பு காரணமாக பொது மக்கள் சாலைகளில் டயர்களை எரித்து போக்குவரத்தை முடக்கினர் , ராஜஸ்தான் , மகாராஷ்ட்ரா , உத்தரபிரதேசம் , ஒடிசா , பீகார் உள்ளிட்ட அனைத்து வட மாநிலங்களிலும் போராட்டம் தீவிரமாக நடைபெற்றது . ஆந்திர பிரதேசத்தில் சிபிஎம் கட்சியினர் போராட்டத்தில் ஈடுபட்டனர் . ஒடிசாவில் காங்கிரஸ் கட்சியினர் சம்பல்பூர் ரயில் நிலையத்தில் ரயில் மறியலில் ஈடுபட்டனர் . ஒடிசா மாநிலம் புவனேஷ்வரில் எதிர்க்கட்சிகள் சாலை மறியலில் ஈடுபட்டனர் . கர்நாடகாவில் பள்ளி கல்லூரிகளுக்கு விடுமுறை அளிக்கப்பட்டுள்ளது . தமிழகத்தைப் பொறுத்தவரை திமுக , காங்கிரஸ் , இடது சாரிகள் உள்ளிட்ட எதிர்கட்சிகள் இந்த மறியல் போராட்டத்தில் பங்கேற்றனர் . ஆனால் தமிழக ஆளும் கட்சியான அதிமுக , தேமுதிக போன்ற கட்சிகள் இதில் பங்கேற்கவில்லை . இந்நிலையில் தேமுதிக தலைவர் விஜயகாந்த் இன்று வெளியிட்டுள்ள அறிக்கையில் , சாமான்ய மக்களின் நிலையை அறிந்து பெட்ரோல் டீசல் விலை உயர்வை திரும்பபப் பெற வேண்டும் என வலியுறுத்தியுள்ளார் . மேலும் பொது மக்களின் சுமையை அதிகரிக்காமல் அவர்களின் வாழ்வாதாரத்திற்கு வழி செய்ய வேண்டும் எனவும் விஜயகாந்த் கேட்டுக் கொண்டுள்ளார்


கேரள அரசை பாராட்டியது கமலின் வடிகட்டிய சுயநலம் ! பாராட்டை திரும்ப பெற சொல்லி போர்க்கொடி . தமிழகத்தின் சுமார் ஏழு மாவட்டங்கள் தரிசாகும் காரியத்தை செய்திருக்கும் கேரள முதல்வரை சொந்த திருப்திக்காக கமல்ஹாசன் பாராட்டியிருக்கும் செயல் மிக கடுமையான விமர்சனத்துக்கு ஆளாக துவங்கியிருக்கிறது . கேரளாவை ஆளும் பினராயி விஜயனின் ஆட்சி ஓராண்டை நிறைவு செய்திருக்கிறது . இந்நிலையில் அந்த அரசை ‘இடது சாரி அரசு நல்லாட்சி அளித்து வருகிறது . ’ என்று பாராட்டியுள்ளார் கமல் . அதுமட்டுமில்லாமல் ‘ஓராண்டாக நல்லாட்சி அளித்து வருவதற்கு மனமார்ந்த பாராட்டுகள் . பல துறைகளில் கேரள அரசு சிறந்து விளங்குகிறது . இந்த விஷயத்தில் அண்டை மாநிலங்களுக்கு சிறந்த எடுத்துக்காட்டாக கேரளா திகழும் என நம்புகிறேன் . ’ என்று தான் அனுப்பியிருக்கும் வாழ்த்து இமெயிலில் குறிப்பிட்டுள்ளார் . நடிப்பில் உலக நாயகன் மட்டுமில்லை , உலக அறிவில் ஞானியாக பார்க்கப்படும் கமலிடமிருந்து இப்படியொரு வாழ்த்து ஆச்சரியத்தோடு அதிர்ச்சியும் தந்திருக்கிறது தேசிய அரசியல் விமர்சகர்களுக்கு . இதை தொட்டு கமலை புரட்டிப்போட்டு கேள்விகள் கேட்க துவங்கியுள்ளனர் . பினராயி அரசுக்கு கமல் அனுப்பியிருக்கும் இந்த பாராட்டு கடைந்தெடுத்த சுயநலன் மட்டுமல்ல தன் சொந்த பூமியான தமிழ் மண்ணின் நலனை அடகு வைத்து அனுப்பப்பட்ட வாழ்த்து இது என்கிறார்கள் . ஏன் இப்படியொரு விமர்சனம் ? ‘’கேரளா ஓராண்டை நிறைவு செய்வதற்கு ஒரு தினம் முன்னதாகதான் தமிழகத்தை ஆளும் அ . தி . மு . க . அரசும் ஓராண்டை நிறைவு செய்திருக்கிறது . ஆனால் ஜெயலலிதா இருந்த காலத்தில் இருந்தே அக்கட்சியுடன் , ஆட்சியுடன் கமலுக்கிருந்த மோதல் காரணமாக எந்த ரியாக்ஷனையும் கமல் காட்டவில்லை . விஸ்வரூபம் படம் வெளியாவதில் வந்த சிக்கல் , சென்னையை வெள்ளம் புரட்டிப்போட்ட போது மக்கள் பணிகளை அரசு சரிவர நிறைவேற்றவில்லை என்று கமல் குத்திக் காண்பிக்க அதற்கு பன்னீர்செல்வம் உள்ளிட்ட முக்கிய தலைகள் அவர் மீது பாய்ந்தனர் . இதில் ஜெ . வுக்கும் மட்டற்ற மகிழ்ச்சி . ஆக இந்த விஷயங்களால் அ . தி . மு . க . அரசிடமிருந்து புரிதல் ரீதியில் வெகுவாக விலகி நின்றார் கமல் . ஜெ . , வின் இறப்புக்கு இறுதி அஞ்சலி செலுத்தவும் வரவில்லை , அதன் பிறகான அரசியல் நிகழ்வுகளை வழக்கமான தனது குழப்ப வார்த்தைகள் மூலம் நைய்ய புடைத்து எடுத்து வந்தார் . இந்நிலையில்தான் திடுதிப்பென பினராயியை வாழ்த்தியிருக்கிறார் . பினராயியை கமல் வாழ்த்த முக்கிய காரணம் ஒன்ரு உண்டு . அதாவது கமலுக்கு செவாலியே விருது அறிவிக்கப்பட்டபோது அதை ஜெ . , தலைமையிலான தமிழக அரசு கண்டுகொள்ளவில்லை . ஆனால் பினராயி வாழ்த்தினார் . இதற்கு பிரதி நன்றியைதான் இப்படி காட்டியிருக்கிறார் கமல் . சரி தன் திறமையை அங்கீகரித்த அண்டை மாநில முதல்வருக்கு நன்றி தெரிவிக்கும் விதமாக வாழ்த்தியதில் தவறில்லைதான் . ஆனால் தமிழக நலனுக்கு பெரும் குடைச்சல் தரும் கேரள அரசை ‘நல்லாட்சி புரிகிறீர்கள் , அண்டை மாநிலங்களுக்கு சிறந்த எடுத்துக்காட்டாக செயல்படுகிறீர்கள் . ” என்று கமல் சொல்லியிருப்பதுதான் அபத்தம் . துல்லியமாக பார்ப்பதானால் கடந்த முறை நடந்த அரசுகளை விட பினராயி அரசு எந்தவிதத்திலும் பெரிய மாறுதல்களை அம்மாநிலத்தில் கொண்டு வந்துவிடவில்லை . பா . ஜ . க . வினர் மீது தொடரும் தாக்குதல் , பெண்களுக்கு எதிரான கோரமான பாலியல் தொந்தரவுகள் , சொந்த மாநிலத்தில் மேல் படிப்புக்கு வாய்ப்பில்லாமல் தமிழகம் நோக்கி படையெடுக்கும் கேரள இளைஞர்கள் , வேலை வாய்ப்பின்மையால் பல மாநிலங்களிலுக்கு இட நகர்வு என்று அதே அவல காட்சிகள் தொடர்கிறது . அதிலும் பெண்களுக்கு எதிரான பாலியல் குற்றங்கள் பெருகியிருக்கிறது என்றே அங்கிருக்கும் என் . ஜி . ஓ . க்கள் குற்றம் சாட்டுகின்றன . பாவனா கடத்தப்பட்டது உட்பட பல உதாரணங்களை முன்வைக்கின்றன என் . ஜி . ஓ . க்கள் . அதேநேரத்தில் தமிழகத்துக்கு நீர் பகிர்வு ரீதியில் பெரும் குடைச்சல்களை கொடுத்து வருகிறது . பினராயி அரசு . தமிழத்துக்கு சொந்தமான பவானி ஆறு கேரளாவுக்குள் நுழைந்து பின் மீண்டும் தமிழகத்திறு வருகிறது . இந்த ஆற்றின் குறுக்கே கேரளாவில் மூன்று தடுப்பணைகளை கட்டி தமிழர்களின் விவசாயத்திலும் , வாழ்விலும் அடித்திருக்கிறார் பினராயி . தமிழகத்தில் காவிரியோடு கலந்து விஸ்வரூபமெடுக்க வேண்டிய பவானி கேரளாவில் பெருமளவு தடுத்து நிறுத்தப்படுவதால் காவிரியில் நீரின் அளவு பெருமளவில் குறைகிறது . கோவை , ஈரோடு , திருப்பூர் , கரூர் உள்ளிட்ட சுமார் ஏழு மாவட்ட மக்களின் நீராதாரத்திற்கு வேட்டு வைத்திருக்கும் பினராயி அரசை , மக்கள் நலன் தொடர்பான பல துறை சிறப்பில் ‘அண்டை மாநிலங்களுக்கு சிறந்த எடுத்துக்காட்டாக கேரளா திகழும் என நம்புகிறேன் . ’ என்று கமல் பெருமிதப்பட்டுள்ளது பெரும் அபத்தம் . சுய நலனுக்காக தமிழர் நலனை அடகு வைத்து வெளியிட்டிருக்கும் பாராட்டை கமல் உடனடியாக திரும்ப பெறவேண்டும் . ” என்று குமுறி கொட்டியுள்ளனர் . நீங்க சுயநலவாதின்னு நாங்க சொல்லலை கமல் ! ஆனால் சுயநலமில்லாமல் இருந்தால் நல்லா இருக்குமுன்னுதான் சொல்றோம் .


நடிகர் ஆர் . ஜெ . பாலாஜி ஜல்லிக்கட்டுக்காக தொடர்ந்து போராடியவர்களில் ஒருவர் , மேலும் போராட்டம் நடைபெற்ற பல மாவட்டங்களுக்கும் சென்று இந்த போராட்டத்தில் கலந்து கொண்ட அணைத்து இளைஞர்களையும் உற்சாக படுத்தும் வகையில் பேசினார் . மேலும் தற்போது வாட்ஸ் ஆப் மூலம் இப்போது நடந்து வரும் கலவரம் பற்றி கருது கூறியுள்ளார் . இந்த போராட்டம் மற்ற நாடுகளே வியர்த்து பார்க்கும் வகையும் அமைதியாக அறவழி போராட்டமாக நடத்தி வந்த மாணவர்கள் ஏன் இப்போது இப்படி ஒரு கலவரத்தில் இறங்கியுள்ளனர் என தெரியவில்லை என்றும் . மேலும் இந்த போராட்டம் நடத்த பட்ட நோக்கம் , ஜல்லிக்கட்டு நடத்தப்பட வேண்டும் என்பது தான் , தற்போது நாம் நடத்தி வந்த போராட்டத்திற்கு பலன் கிடைத்து விட்டது . மேலும் ஏன் மிக மோசமான செயல்களில் ஈடுபட வேண்டும் என கேள்வி எழுப்பினார் . அதே போல இத்தனை நாட்கள் நமக்கு உறுதுணையாக இருந்த காவலர்கள் பல விதத்திலும் நமக்கு உதவி செய்தனர் பாதுகாப்பு கொடுத்தனர் ஆனால் இப்போது அவர்களை தாக்குபவர்கள் மாணவர்களா . . . ? ? ? அல்லது வேறு யாராவது இப்படி செய்கின்றனரா என தெரியவில்லை என கூறினார் . மேலும் நமக்கு கிடைத்த இந்த வெற்றியை சந்தோஷமாக கொண்டாட வேண்டும் , எனவே இப்போது போராட்டத்தை தற்போது அனைத்து இளைஞர்கள் , மாணவர்கள் , பெண்கள் என அனைவரும் விட்டு விட்டு தயவு செய்து வீடு திரும்புங்கள் என கூறியுள்ளார் .